Drbarovic.me - Implantologija\nTokom poslednje decenije implantologija je najbrže rastuća grana stomatologije i kao takva postala je neizostavan dio svakodnevne stomatološke prakse, a zubni implanti opšteprihvaćen standard. Implantologija je omogućila da se nadomjesti nedostatak manjeg ili većeg broja zuba, čuvajući susjedne zube, što je jedini biološki ispravan način, garantujući prirodan i siguran osjećaj prilikom govora i jela.\nDentalni implanti su zamjenici za korijen zuba, izrađeni od titanijuma, materijala koji organizam lako prihvata i predstavljaju osnovu za protetsku nadoknadu ili stabilizaciju proteze. Sama hirurška ugranja se izvodi uz primjenu lokalne anestezije i potpuno je bezbolna i bezbjedna za pacijent, tako da se već istog dana može vratiti svakodnevnim aktivnostima.. Pregledom pacijenta i na osnovu Rtg snimka, za svakog ponaosob pravimo detaljan plan, prezentujemo ga pacijentu, donosimo odluku o implantnom sistemu koji je najadekvtniji za datu situaciju, njihovoj veličini i položaju, čime tehniku dovodimo do savršenstva a moguće komplikacije svodimo na minimum.\nAko postoje dobri uslovi za ugradnju implantata godine pacijenta nisu prepreka. Čak i kada su ti uslovi nepovoljni, određenim hirurškim zahvata (augmentacija resorbovanog alveolarnog grebena,sinus lift itd.) se mogu korigovati.\nNakon ugradnje, slijedi period oseointegracije tokom koje implant srasta sa kosti. Taj period iznosi od 2 do 6 meseci u zavisnosti od kvaliteta kosti i tipa implantata . Nakon tog perioda, prelazi se na protetski deo terapije, koji podrazumijeva postavljanje suprastruktura u integrisane implante i izradu protetskih nadoknada.\nPrednosti implantno-protetske terapije se ogledaju u očuvanju funkcije vilične kosti, prirodnih zuba i boljoj estetici.\nImplanti su našli svoju primjenu i kod bezubih pacijenata. Korišćenjem mini-implantata postiže se bolja stabilnost mobilnih proteza, a ujedno i bolja funkcija kao i konfor za pacijenta.\nclass="implantologija\t" >


Bugarska hoće ruski gas, iako ima alternative - 05.03.2015, Sputnik Srbija\nBugarska ima druge opcije za ruski gas, ali Sofija želi da maksimalno sačuva isporuke „plavog goriva“ iz Rusije, izjavio je potpredsednik Bugarske Ivajlo... 05.03.2015, Sputnik Srbija\nvesti, evropa, ekonomija, svet, bugarska\n12:00 05.03.2015 (Osveženo: 10:01 02.08.2021)\nBugarska ima druge opcije za ruski gas, ali Sofija želi da maksimalno sačuva isporuke „plavog goriva“ iz Rusije, izjavio je potpredsednik Bugarske Ivajlo Kalfin.\n„U principu, postoji nekoliko opcija, pored ruskog gasa – isporuka preko Grčke, kavkaski gas, verovatno će biti arapski gasovod, postoji predlog Slovačke za isporuku gasa, isto ruski, preko ’Severnog toka‘. Ima više mogućnosti isporuke gasa Bugarskoj. Međutim, za nas nije važno samo bugarsko tržište, već i da isporuke gasa za celu Evropu budu maksimalno očuvane pod obostrano korisnim uslovima. Problem nije u alternativi, već u strateškoj saradnji“, rekao je RIA Novostima Kalfin.\n„Za nas je važno da se sačuva mogućnost isporuke ruskog gasa, tranzit ruskog gasa. Pitanje je samo kako da se to organizuje pod najboljim uslovima“, dodao je on.\nRusija je u decembru 2014. godine objavila da obustavlja realizaciju „Južnog toka“ koji je trebao da prođe kroz teritoriju istočnoevropskih zemalja: Bugarske, Srbije i Mađarske u korist novog gasovoda kroz Tursku (Turski tok).\nProjekat je bio obustavljen, između ostalog, i zbog nekonstruktivne pozicije EU. Umesto toga, bilo je odlučeno da se izgradi gasovod u pravcu Turske i da se na granici sa Grčkom napravi gasni čvor. Nekim državama, među kojima su Makedonija, Srbija i Mađarska, otvara se perspektiva da učestvuju u novom projektu za tranzit gasa u zapadnu Evropu.\nU ovom trenutku, zemlje balkanskog regiona, kuda je trebalo da prođe „Južni tok", ostaju bez drugih opcija za snabdevanje gasom i mogućnosti da dobijaju profit od njegovog tranzita.


Lučesku očekuje Nemce u finalu LŠ - Sportske.net\nLučesku očekuje Nemce u finalu LŠ\nIskusni trener ukrajinskog Šahtjora, Mirčea Lučesku smatra da će nemački timovi uspeti u polufinalu Lige šampiona da eliminišu oba španska predstavnika.\nRumun na klupi ukrajinskog šampiona tipuje na Borusiju iz Dortmunda i Bajern iz Minhena da će oni biti ti koji će putovati u London na finale Lige šampiona.\nLučesku smatra da Borusija ima malu prednost u odnosu na Real Madrid, imajući u vidu njihove nedavne susrete u grupnoj fazi Lige šampiona.\n"Real Madrid nije favorit za pobedu. Dortmund ih je već pobedio u Nemačkoj ove sezone i bio je veoma blizu da taj uspeh ponovi i u drugom susretu. Pokazali su da su sposobni da ih pobede", izjavio je Rumun.\nS druge strane, Mirčea Lučesku misli da će Bajern eliminisati Barselonu zbog toga što se Katalonoci previše oslanjaju na Lionela Mesija.\n"Bajern je već osvojio Bundesligu, tako da se sada mogu fokusirati na LŠ. Imaju sjajan tim, pokriveni su na svim pozicijama, dok Barselona veoma zavisi od oporavka Lionela Mesija", zaključuje Lučesku.


Tekstom zakona usvojenim u Srbiji obuhvaćena i teritorija i resursi BiH\nZakonom o provođenju sporazuma između Vlade Republike Srbije i Vlade Republike Italije o saradnji u oblasti energetike, dogovorena je saradnja koja uključuje i projekat Srednja Drina, te još neke projekte na teritoriji Bosne i Hercegovine – upozorava Saša Magazinović, zastupnik u Parlamentarnoj skupštini Bosne i Hercegovine i Predsjednik Glavnog odbora SDP BiH.\n„Budući da je tekstom Zakona usvojenog u Narodnoj skupštini Republike Srbije obuhvaćena i bosanskohercegovačka teritorija, kao i prirodna bogatstva naše države, a da pri tome ne postoji saglasnost državnih institucija, smatram da je time grubo narušen integritet Bosne i Hercegovine. Žao mi je što Parlament BiH nije ranije informisan o ovom pitanju, budući da je zakon usvojen 2012. godine.“, govori Magazinović i pojašnjava da osim pomenute HE Srednja Drina ovaj Zakon obuhvata i tri hidroelektrane između donje vode HE Bajina Bašta i akumulacije HE Zvornik.\n„Vjerujem da postoji prostor da u regiji vladaju dobrosusjedski odnosi, ali da su trenutni daleko od toga. Neriješeno pitanje granica, često nepoštivanje integriteta i institucija BiH, mješanje u unutrašnje političke odnose i dešavanja, neiskrenost i PR politika umjesto konkretne politike i iskrenih odnosa, trgovinske barijere i sl. Samo su neke od pojava koje otežavaju uspostavljanje stvarnih dobrosusjedskih odnosa. Pri tome, nisam siguran da bosanskohercegovačka strana na sve ove izazove odgovara poštujući, prije svega, samu sebe“, ističe Magazinović.\n> Strategija HDZ i SDA je da se ne promijeni Izborni zakon


KRAGUJEVAC - Kompanija "Fijat automobili Srbiji" trebalo bi da do kraja ove godine dostavi spisak koopoperatnskih firmi čije će fabrike biti smeštene u industrijskoj zoni Korman polje, kazali su u upravi Grada Kragujevca. Kompletan tekst\nBEOGRAD - "Železnice Srbije" smanjile su broj zaposlenih za 484 radnika, koji su prihvatili isplatu otpremnine i kojima je radni odnos prestao 31. oktobra, saopšteno je iz tog preduzeća. Kompletan tekst\nBEOGRAD - Agencija za privatizaciju objavila je da je do 1. decembra produžen rok za pridruživanje akcija zrenjaninske fabrike lekova "Jugoremedija". Mali akcionari "Jugoremedije" pozvani su da Kompletan tekst\nBEOGRAD - "Jat ervejz" postao je prva aviokompanija van Evropske unije (EU) koja je dobila dozvolu da svojim letovima poveže dve zemlje Unije - Sloveniju i Italiju, saopštio je srpski avioprevoznik. Kompletan tekst\nPRAG - U Pragu se uz veliko interesovanje čeških privrednika održava češko-srpski poslovni forum na kojem su premijeri Mirko Cvetković i Petr Nečas pozvali preduzeća da izuzetno dobrim političkim dalje\nBEOGRAD - Farmaceutska kompanija "Galenika" a.d. potpisala je Ugovor o saradnji sa prestižnim kubanskim farmaceutskim Institutima i vodećim državnim kompanijama "Medikuba" i "Farmakuba", dalje\nBEOGRAD - Srbija će ovu godinu najverovatnije završiti sa inflacijom od 9,5 odsto, a moglo bi se reći da je to čak i optimistička procena, izjavio je urednik biltena "Makroekonomske analize i trendovi"\nBEOGRAD - BAS program Evropske banke za obnovu i razvoj (EBRD) pomogao je za četiri i po godine razvoj 214 malih i srednjih preduzeća, sa ciljem da poveća njihovu konkurentnost i kvalitet poslovanja, dalje\nBEOGRAD - Ukupni gubitak preduzeća u Srbiji u prošloj godini iznosio je 96 milijardi dinara i više je nego udvostručen u odnosu na 2008. godinu, saopšteno je na konferenciji za novinare magazina dalje


Parlament BiH nije glasao o setu reformskih zakona po hitnom postupku\nBeta 20. aprila 2017. 16:20\nPredstavnički dom Parlamentarne skupštine Bosne i Hercegovine danas ponovo nije prihvatio da se po hitnom postupku glasa o setu reformskih zakona, medju kojima je i novi Zakon o akcizama, kojim je predvidjeno povećanje akciza na naftu, naftne derivate i lož ulje za 15 pfeninga po litru.\nZa usvajanje tih zakona, koji su uslov da Medjunarodni monetarni fond (MMF) odobri BiH novu tranšu od oko 76 miliona evra, glasalo je 19 poslanika, 19 je bilo protiv, dok su se dva poslanika uzdržala od glasanja.\nProtiv su bili poslanici Saveza za promene iz Republike Srpske, poslanici Socijaldemokratske partije BiH (SDP BiH) i Demokratske fronte (SF).\nO setu zakona se nije glasalo po hitnom postupku, jer su se dva poslanika Stranke demokratske akcije (SDA) uzdržala od glasanja.\nTi zakoni trebalo je da budu usvojeni do 23. aprila, kada u Vašingtonu zaseda Upravni odbor MMF-a. Ovo je već drugi put da se ne usvoji predlog da se set zakona o akcizama razmatra po hitnoj proceduri.\nDanas je podršku većine u parlamentu dobio predlog da se o tom setu zakona glasa po skraćenoj proceduri, što podrazumeva da ti zakoni prodju nadležne skupštinske komisije i da se na njih može amandmanski delovati, ali u skraćenim rokovima.\nSet reformskih zakona ranije je usvojen u Domu naroda Parlamentarne skupštine BiH.\nVlasti su planirale da se tim sredstvima obezbede dodatnih deset pfeninga za izgradnju autoputeva i pet pfeninga za izgradnju puteva, a sredstva bi se uplaćivala na namenske račune javnih preduzeća.


Od 1. septembra ponovo rade bioskopi i pozorišta\nHome»Kultura»Od 1. septembra ponovo rade bioskopi i pozorišta\nBy Milica Branković 24/08/2020 Updated: 26/08/2020 Nema komentara4 Mins Read\nPosle gotovo šestomesečne pauze zbog pandemije koronavirusa, Nišlije će od 1. septembra opet moći da idu u bioskope i pozorište. Ustanove kulture otvoriće svoja vrata za posetioce uz poštovanje svih mera zaštite od koronavirusa, kao što su nošenje maski i preporučene distance.\nBisokopi u Nišu željno iščekuju prve posetioce posle skoro pola godine pauze. Iz “Sinepleksa” poručuju da su gledaoci nestrpljivo čekali mogućnost da filmove gledaju na velikom platnu, a na dan otvaranja za sve posetioce spremili su posebnu pronudu, po kojoj će neke od omiljenih filmova moći da gledaju po ceni od 100 dinara. Promotivna cena karte važiće u svim bioskopima.\nFoto: screenshot cineplexx.rs/filmovi/uskoro/\n„Usvojili smo sve mere koje su donete od strane Vlade i Kriznog štaba, koje su sada postale i neka naša normalnost. Naši gosti će u salu ulaziti sa maskama sve dok ne dođu do svog mesta, a prilikom konzumacije hrane i pića će ih skidati. Između posetilaca će biti bezbedna udaljenost, osim za grupe koje dolaze zajedno, za njih ta udaljenost ne mora da važi, jer je besmisleno, na primer, razdvajati porodicu koja dolazi zajedno“, priča Jovana Protić, portparolka boskopa „Sinepleks“ u Nišu i dodaje da će se bioskopske sale dezinfikovati pre i posle svake projekcije, na ulazu će biti postavljena sredstva za dezinfikovanje ruku, koja će morati da koristi svako pre ulaska u salu: „Mi apelujemo na sve naše potencijalne goste da, ukoliko se ne osećaju dobro, ne dolaze u bioskop i naravno, da ispoštujemo sve propisane mere, kako bismo mogli da se družimo nadalje“.\nIste mere predostrožnosti važe i za bioskop „Vilin grad“, koji je, kako kažu, u prethodnom periodu više puta kompletno dezinfikovan, s obzirom na to da su otvaranje planirali najpre za jul, a od otvaranja će u bioskopu imati osobe koje će biti zadužene samo za nadgledanje održavanja higijene i sprovođenja mera zaštite.\n„Nošenje maski će biti obavezno i u holu i u salama sve dok se ljudi ne smeste na svoja sedišta i ne krene projekcija. Kapacitet u salama ograničen je na pola, sa razmakom od jednog sedišta između gostiju, kako bi se oni osećali lepo i bezbedno, što je na prvom mestu. Prošlo je pet meseci i bioskop je svima mnogo nedostajao i mi jedva čekamo da krenemo punom parom“, kaže Tijana Božanić, portparolka bioskopa „Vilin grad“.\nU septembru se i glumci vraćaju na “daske koje život znače”. U pozorištu će, međutim, gledaoci nositi maske sve vreme trajanja predstave i moraće da je imaju svi u sali, osim glumaca, najavio je direktor Narodnog pozorišta u Nišu Spasoje Ž. Milovanović. Kako je rekao, sezonu će otvoriti predstava „6. oktobar“ i najavio pripremanje još tri premijere, ali se njihovo izvođenje ne može striktno planirati i zavisiće od epidemiološke situacije.\n„Sve predstave će se igrati na velikoj sceni, biće prostora između publike, biće slobodna dva, pa zauzeta dva mesta, raspoređena u cik-cak, uz obavezno nošenje maski, dezinfekciju ruku i proveravanje temperature“, kaže Milovanović.\nFoto: FB stranica bioskopa “Vilin grad”\nPublika je, bilo pozorišna, bilo bioskopska, željna ovih oblika kulturnog izražavanja, što su sve vreme vanrednog stanja, ali i nakon njega, konstantno pokazivali što preko društvenih mreža, što kontaktirajući direktno pozorišta i bioskope.\n„Ljudi su željni kulture i ona je, čini mi se, najviše ispaštala tokom mesecima iza nas, bilo kada su u pitanju bioskopi, bilo pozorišta, koncerti i slično. Mislim da je ljudima neophodno da se vrate u malo normalniji tok, a kultura je dobar način za to“, kaže Jovana Protić iz „Sinepleks-a“, i dodaje da će gledaoci, sve dok ne stignu nove svetske premijere, moći da pogledaju najuspešnija prošlogodišnja ostvarenja, kao i ona iz 2020, koja su se prikazivala do momenta kada je koronavirus zatvorio bioskope.\nNove mere za celu Srbiju: Nošenje maski i napolju, zabrana okupljanja više od 10 osoba Dr Milić: Da KC Niš ne bude preopterećen, neophodna je reorganizacija zdravstvenog sistema Krizni štab: Učenici od 1. do 4. razreda u učionicama sa 15 đaka, stariji i u školi i onlajn, Šarčević detaljno na konferenciji od 15 sati U KC Niš hospitalizovano 118 pacijenata, 169 novozaraženih u Srbiji; Od ponedeljka rade bioskopi i pozorišta\n1. septembar bioskopi koronavirus Narodno pozorište pozorište Sinepleks vilin grad


Posle pobede Saljija Beriše na izborima u Albaniji mogu se očekivati veće aktivnosti nacionalista i islamističkih grupa. Zapad je rezervisan prema njemu, a on je sklon nedemokratskim političkim metodama i njegova oštra retorika može podgrevati aspiracije Albanaca na KiM i Makedoniju, kaže Čović\nBEOGRAD - Demokratska partija Albanije Saljija Beriše ostvarila je ubedljivu pobedu na parlamentarnim izborima u ovoj zemlji 3. jula. Predsednik Koordinacionog centra za Kosovo i Metohiju Nebojša Čović smatra da ne treba očekivati značajne promene u zvaničnoj spoljnoj politici Albanije.\nU tom pogledu, procenjuje Čović, prioriteti će i dalje ostati evropske i evroatlantske integracije, a na unutrašnjem planu ekonomske teme i tranzicija, nezaposlenost, kriminal i borba protiv korupcije. Jasno je da će doći do preraspodele moći na svim nivoima vlasti i odgovarajuće kadrovske promene u albanskom državnom aparatu. Sigurno će se na državnim funkcijama smanjiti broj pravoslavaca, koji su u velikoj meri okupljeni oko SPA Fatosa Nanoa, a povećaće se broj muslimana, koji su i onako većina u zemlji, uz proporcionalnu zastupljenost katolika.\nKakva će biti albanska politika prema regionu, pre svega Kosovu i Metohiji?\n- Nova vlada postaviće nova težišta regionalne politike i igrati mnogo aktivniju ulogu, posebno na KiM. Poznato je da Beriša i njegova partija ima jako uporište na severu i u pograničnim oblastima Albanije, u kojima dominira muslimansko albansko stanovništvo, sa jakim plemensko-rodovskim vezama i u mnogo većoj meri povezano je sa albanskom populacijom na KiM, u Crnoj Gori i Makedoniji. Beriša je izrazito nacionalistički orijentisan, zbog čega uživa mnogo veću popularnost među Albancima van Albanije - u Makedoniji, a naročito na KiM, nego što je to slučaj sa Nanoom.\nDelovanje islamskih fondacija\n- Situaciju dodatno komplikuje prisustvo i delovanje brojnih islamskih fondacija u Albaniji. Svojevremeno je vlada Fatosa Nanoa, na osnovu podataka iz SAD da su povezane sa globalnom terorističkom mrežom, zabranila rad nekih od ovih fondacija, zaplenila njihovu imovinu i blokirala bankarske račune. Odlučne akcije koje je tokom svog mandata Nano preduzimao u ovom pravcu nailazile su na veliku podršku i simpatije SAD i u tom kontekstu može se tumačiti poseta direktora CIA - Portera Gosa, koja je imala za cilj izražavanje zahvalnosti premijeru Nanou za veoma uspešnu saradnju i angažovanje Albanije u borbi protiv terorizma - podsetio je Čović.\nAko se tome doda i njegov karakter veoma impulsivnog političara, sklonog populizmu, jasno je da će stil albanske politike, naročito prema KiM, biti promenjen. U tom kontekstu, može se očekivati intenzivnija saradnja sa Albancima na KiM i u Makedoniji, kao i veće prisustvo albanskih zvaničnika i nezvaničnih emisara na ovim prostorima.\nOčekujete li otvorenu podršku zahtevima kosovskih Albanaca za nezavisnost?\n- Da ne bude zabune, jasno je da nijedna vlast u Albaniji, pa ni Berišina, neće privlačiti pažnju na sebe sistemskim zahtevima za nezavisnost više nego što je to prisutno kod drugih međunarodnih aktera. Oni će se u prilog takvog rešenja, kao i do sada, zalagati oštrom retorikom u javnim izjavama, onoliko koliko to bude zahtevao aktuelni politički momenat rešavanja krize na KiM i koliko im se, sa strane, to bude savetovalo, a u meri u kojoj je to nužno za unutrašnju potrebu.\nSvakako se može očekivati još intenzivniji angažman lobističkih proalbanskih grupa u inostranstvu, sa kojima su Beriša i njegovi ljudi mnogo bolje povezani od Nanoa. To se naročito odnosi na SAD i zemlje EU i Švajcarsku. Jasno je da će bez kooperativne Albanije biti još teži izazov za Makedoniju da integriše Albance.\nMeđunarodna zajednica ima određene rezerve prema nepredvidljivom Beriši, sklonom nedemokratskim političkim metodama, čija oštra retorika može podgrevati aspiracije Albanaca na KiM i u Makedoniji i time dodatno komplikovati procese koji se odvijaju. Pored toga, još nisu izbledela sećanja na doba njegove vladavine, koja je završena 1997. izbijanjem opšteg haosa u zemlji.\nDa li se očekuje jačanje islamskog faktora?\n- Biće zanimljivo pratiti postavljanje nove albanske vlade u odnosu na islamski identitet zemlje i njene ukupne aktivnosti prema islamskim zemljama i OIK. U međunarodnim krugovima postoji izvesno podozrenje prema Berišinoj proislamskoj orijentaciji, kao i mogućem približavanju Albanije islamskim zemljama.\nBeriša će se suočavati sa brojnim iskušenjima na ovom planu, pogotovo ako se imaju u vidu aktuelna previranja u Islamskoj verskoj zajednici Albanije i pokušaj jednog broja mladih članova koji su studirali teologiju u arapskim zemljama, gde su svakako bili izloženi uticajima fundamentalnih islamskih učenja, da legalizuju svoju frakciju unutar IVZ.\nOva grupa uspela je da legalizuje svoje aktivnosti formiranjem nove organizacije pod imenom Albanski muslimanski forum. Stvaranje ovog foruma predstavlja početak ozbiljnih podela u IVZ na umerenu i radikalnu struju koje će imati i dugoročne posledice na tu zajednicu i odnose sa drugim verskim zajednicama i svakako će negativno uticati na dugogodišnju toleranciju u toj oblasti. Navedeni događaji izazivaju zabrinutost zbog opasnosti od dalje radikalizacije stanja u zemlji, ali i povezivanja sa sličnim snagama u regionu, sa posebnim odrazom na KiM i Makedoniju.


Sportske.net - Rašović: "Dobar je samo plasman u treće kolo"\nFudbaleri Partizana plasirali su se u treće kolo kvalifikacija za Ligu šampiona ali od poletne igre i golova koje je Vuk Rašović obećavao pred revanš sa Širakom nije bilo ni traga.\nNakon utakmice Rašović je u izjavi za RTS kazao da su se tokom meča dogodile neočekivane povrede i isključenje Volkova te da je pozitivna okolnost što je Partizan uspeo da se domogne daljeg toka takmičenja.\n"Da smo postigli golove iz prilika koje smo imali sve bi bilo drugačije. Morali smo da se prilagodimo situaciji usled povreda na poluvremenu i isključenju Volkova i dobro je da smo prošli dalje" kazao je Rašović.\nTrener Partizana ocenio je da Širak nije bio nimalo lak rival ali da će Partizan u nastavku kvalifikacija svakako izgledati kao bolji tim kada se i pojačanja uvedu u takmičarski ritam.\n"Stvorila se slika da je Širak autsajder ali videlo se da nije tako. Nama su došla pojačanja i verujem da ćemo već u narednom meču izgledati mnogo bolje" poručio je Rašović.\nNaredni protivnik crno-belih biće bugarski Ludogorec koji je u Razgradu slavio sa 3:0 nad Slovanom. Rašović je u Bugarsku poslao svoje izaslanike koji će mu pribaviti materijal za pripremu dvomeča u kome očekuje veliku borbu.\n"Mi smo poslali u Bugarsku svoje ljude i oni će nam doneti materijal sa meča Ludogoreca i Slovana. Evidentno je da Ludogorec igra odlično i moraćemo dobro da se pripremimo za taj dvomeč" zaključio je Rašović.\nPartizan i Ludogorec prvi meč trećeg kola kvalifikacija za LŠ igraju naredne srede u Razgradu a revanš je sedam dana kasnije u Beogradu.


SZO: Omogućiti bezbednu evakuaciju ranjenih i bolesnih u Siriji\nOko 850 ljudi povređeno je tokom protekle nedelje, a gotovo trećina njih su deca\nSvetska zdravstvena organizacija (SZO) pozvala je zaraćene strane u Siriji da odmah omoguće bezbednu evakuaciju bolesnih i ranjenih iz svih oblasti koje su pogođene sukobima, uključujući istočni Alepo.\nOrganizacija je takođe apelovala da se zaustave napadi na lekare i zdravstvene ustanove.\n"Nekoliko lekara koji su još živi ne može da se izbori s neprestanim napadima na zdravstvene radnike i bolnice. Bolničkih kreveta ima premalo, oprema je uništena, a lekova ima sve manje. Mnogi pacijenti kojima je neophodna hitna medicinska pomoć su deca", rekla je direktorka SZO Margaret Čen.\nSvetska zdravstvena organizacija je saopštila da je oko 850 ljudi povređeno tokom protekle nedelje, a da su gotovo trećina njih deca, dodajući da je manje od 30 lekara ostalo na istoku grada.\nS druge strane, SAD tvrde da Rusija još nije preduzela korake da zaustavi sukobe u Siriji. Portparol Stejt departmenta Mark Taner rekao je da SAD nisu ispunile pretnju o prekidu diplomatskih odnosa s Rusijom kada je reč o Siriji, ali da su blizu toga "jer Moskva još nije učinila ono što se od nje očekuje".


Skupština usvojila budžet, zagađenje vazduha ne može na dnevni red | podunavlje.info\nHome > NAJNOVIJE > Skupština usvojila budžet, zagađenje vazduha ne može na dnevni red\nSMEDEREVO, 27. decembar 2019 – Skupština Smedereva usvojila je danas projektovani budžet grada Smedereva za 2020. godinu, u okviru seta pitanja iz oblasti finansija, u ukupnom iznosu od četiri milijarde 729 miliona 12 hiljada 288 dinara.\nBudžet za narednu godinu, primera radi, biće uvećan za sport sa ovogodišnjih 110 miliona na 180 miliona dinara, a za sufinansiranje medijskih projekata, sa 20 na 25 miliona dinara.\nDanašnje zasedanje, koje je trajalo tri sata i 45 minuta, obilovalo je kritikama, pre svega unutar vladajuće većine, dok je opozicija, pored ostalog, insistirala na zakazivanju vanredne sednice lokalnog parlamenta koja bi bila posvećena aerozagađenju. Nije usvojen predlog da se dnevni red proširi informacijom o stepenu zagađenja vazduha u Smederevu, sa obrazloženjem da je podnet kasno, 23. ujutro, a rok je bio 22. decembar do 24 časa. Uzgred, 22. decembar je bio nedelja, a predlog nije bio ni u skladu s članom 88 skupštinskog poslovnika, objasnio je predsednik Skupštine, kojim je predviđeno da se raspravlja samo „o aktima koji imaju obrazloženje, pravni osnov i razlog za donošenje akta“.\nPredstavnik Demokratske stranke, koja inače bojkotuje skupštinska zasedanja, pojavio se u jednom trenutku na sednici sa maskom na licu, aludirajući na visoki stepen zagađenja vazduha i predsedniku Skupštine grada Smedereva poklonio monografiju stranke, podsećajući ga na njegovu političku prošlost.\nŠto se tiče dnevnog reda, Skupština grada Smedereva, pored ostalog, usvojila je i Kadrovski plan Gradske uprave za 2020, koji predviđa uvećanje broja zaposlenih sa 239 na 287 zaposlenih, u Kabinetu gradonačelnika sa dva na devet zaposlenih na određeno vreme.\nKao dopuna dnevnog reda, data je saglasnost na programe poslovanja javnih preduzeća u Smederevu za 2020. godinu.\nSrbija u prvih deset u svetu po smrtnosti koju prouzrokuje zagađenje\nPATOS premijera – 2100: Skaska o Aski\nVELIKA PLANA, 23. februar 2020 – U Centru za...\n23/02/2020, 8:37 pm


Gradsko veće Beograda donelo je odluku da noćne klubove, koji obavljaju delatnost isključivo noću, oslobodi plaćanja zakupa u periodu od 1. aprila ove godine do 31. marta naredne godine.\nNoćni klubovi su zatvoreni već godinu dana, od marta prošle godine kad je uvedeno vanredno stanje zbog epidemije virusa kovid 19. Za razliku od drugih ugostiteljskih objekata koji nekako rade, makar redukovano, noćni klubovi ne rade godinu dana.\nZatvoreni su odlukom nadležnih organa koji donose epidemiloške propise. Zato je Grad Beograd doneo odluku da ovi noćni klubovi koji posluju u poslovnim prostorima koji su vlasništvo Grada Beograda narednih godinu dana, od 1. aprila ove godine do 31. marta naredne godine budu oslobođeni zakupa plaćanja poslovnog prostora, objavio je zamenik gradonačelnika Goran Vesić.\nApelujemo na druga pravna i fizička lica koji su vlasnici prostora u kojima se u zakupu nalaze noćni klubovi da učine isto. Na ovaj način, dodao je Vesić, pomoći ćemo onima koji ne rade već godinu dana da prežive krizu, da ne otpuste zaposlene i da, kada se sve mere ukinu, ponovo počnu da rade.\nBašte kafića i na parking mestima\nGradsko veće Beograda donelo je odluku da se do 31. decembra ove godine produži mogućnost da bašte ugostiteljskih objekata budu postavljene na parking mestima u skladu sa uslovima koje predviđa zakon.\nPre dve godine, Grad Beograd zabranio je postavljanje bašti ugostiteljskih objekata na Vračaru na parking mestima. Zbog teške situacije u kojoj su se našli ugostitelji usled epidemije virusa kovid 19 ova odluka je promenjena, a sada je i produžena, objasnio je Vesić.\n“Kao društvo treba da budemo solidarni sa ljudima koji zbog epidemioloških mera već godinu dana ne mogu da rade”, rekao je Vesić i dodao da je tu reč o muzičarima, zaposlenima u turizmu, od turističkih vodiča do zaposlenih u hotelima, do onih koji izrađuju i prodaju suvenire. Svi oni ne rade već godinu dana, zaključio je zamenik gradonačelnika.\nFrilenseri ne odustaju: Prvo OTPIS POREZA pa radna grupa za zakon


Saradnja Fonda za mlade talente i kompanije „Kon Tiki“ | Министарство омладине и спорта\nSaradnja Fonda za mlade talente i kompanije „Kon Tiki“\nFond za mlade talente Ministarstva omladine i sporta i „Kon Tiki“, kao jedna od najvećih turističkih kompanija u Srbiji, uspostavili su saradnju kroz koju će stipendisti Fonda dobiti mogućnost za stručno usavršavanje i praksu. Sporazum o saradnji potpisali su ministar omladine i sporta Vanja Udovičić i predsednik „Kon Tikija“ Slobodan Mićić.\nMinistar Udovičić je poručio da je jedan od najvažnijih ciljeva i zadataka države taj da omogući da što više mladih ljudi nađe posao. „Zato smo, kroz Fond za mlade talente, osmislili program u kojem spajamo naše stipendiste koji su najbolji studenti u Srbiji sa uspešnim kompanijama. Na dobitku su svi, studenti jer dolaze do prvih poslovnih iskustava, a oni koji se najbolje pokažu i do zaposlenja, kompanije jer dobijaju pristup bazi najboljih mladih stručnjaka u zemlji i država jer se povećava zaposlenost mladih“, rekao je Udovičić.\nZahvalivši „Kon Tikiju“ na želji da pomogne u ostvarivanju ovog cilja, ministar omladine i sporta je objasnio da će konkretan rezultat saradnje biti taj što će stipendisti Fonda za mlade talente Vlade Republike Srbije dobiti mogućnost da u toj kompaniji prođu kroz stručne radionice i tako steknu praksu i iskustvo koji su neophodni pri pronalaženju posla.\nPredsednik „Kon Tikija“ Slobodan Mićić izrazio je zadovoljstvo što će njegova kompanija pomoći mladim stručnjacima u profesionalnom usavršavanju. „U današnje vreme kada mladi sve teže nalaze bilo kakav posao, a kamoli u struci, ove radionice će stipendistima koji svoj razvoj vide u sektoru usluga i turizma dati ne samo profesionalni, nego i lični podsticaj za dalje. Stručno usavršavanje daće im uvid u to kako jedna turistička organizacija radi, šta sve prati velike internacionalne ture, ko su naši partneri, kako promovišemo ponudu, negujemo odnose sa klijentima, a istovremeno razvijamo nove sektore zarad sticanja novih korisnika“, rekao je Mićić.\nPrema njegovim rečima, i „Kon Tiki“ će biti na dobitku, jer će kroz druženje sa mladima biti u prilici da sazna koja su njihova razmišljanja, perspektive i shvatanje posla u oblasti turizma. „Polaznik koji se bude posebno istakao imaće priliku za rad u Kon Tikiju na određeno vreme i posetu jednoj od mnogobrojnih popularnih destinacija iz naše ponude“, istakao je Slobodan Mićić.\nSporazumima s kompanijama, poput današnjeg s „Kon Tikijem“, Fond za mlade talente Ministarstva omladine i sporta stvara šanse najboljim srpskim studentima da, pored teorijskih, kroz stručne prakse i radionice, steknu i praktična znanja.


Praznik knjige – Šta žene žele\nDan Narodne biblioteke Srbije i novouspostavljeni Nacionalni dan knjige biće obeleženi 28. februara različitim programima i manifestacijama širom Srbije.\nKrajem 2012. godine, Narodna biblioteka Srbije uputila je Vladi Republike Srbije inicijativu da se dan osnivanja nacionalne biblioteke, 28. februar (1832. godine), proglasi za Nacionalni dan knjige.\nCentralna manifestacija, kojoj će prisustvovati visoki državni zvaničnici, biće održana u 11h u amfiteatru Narodne biblioteke Srbije. Pored pozdravnih reči, biće dodeljena i “Nagrada za najbolju među najčitanijim knjigama” u 2012. godini.\nNa poziv nacionalne biblioteke, da se taj dan obeleži širom zemlje, odazvale su se javne biblioteke, muzeji, arhivi, kulturni centri, Bibliotekarsko društvo Srbije, izdavači, knjižarski lanci i mediji.\nOvaj dan biće obeležen predavanjima, promocijama, izložbama, koncertima, stručnim skupovima i drugim programima u velikom broju gradova i manjih mesta u Srbiji.\nKnjižarski lanci “Delfi” i “Vulkan” omogućiće dodatni popust na kupovinu knjiga od 10 odsto svima koji se tog dana učlane u Narodnu biblioteku Srbije.\nNarodna biblioteka Srbije obeležiće ova dva važna datuma bogatim programom u svom zdanju na Vračarskom platou, počev od 27. februara.\nZa 27. februar predviđeni su obilasci Odeljenja za zaštitu, restauraciju i konzervaciju, radionice, predstavljanje procesa zaštite papira i pergamenta, prezentacija specijalizovanih agencija (ISBN, IŠN, ISAN, ISMN, DOI, CIP), vođenje kroz izložbu “Ostavljam vam jedino reči”, posvećenu stvaralaštvu Desanke Maksimović, zatim radionice za decu – “Kako je Sveti Sava učio da čita i piše?” i “Doktori za bolesne knjige”.\nNajavljena su i predavanja “Diglosija u srednjovekovnoj srpskoj pismenosti”, “Srpska retrospektivna bibliografija” i “Devet vekova srpskih biblioteka”.\nBiće predstavljena i nova “Digitalna Narodna biblioteka Srbije”, a u večernjim časovima koncert će održati, u holu ispred Centralne čitaonice, “Trio Igora Lazića”.\nNakon toga predviđeno je vođenje kroz izložbu “Ostavljam vam jedino reči”, predstavljanje zbirki Odeljenja posebnih fondova, predavanje “Digitalna humanistika i digitalne biblioteke”, predstavljanje izdavačke produkcije Narodne biblioteke Srbije i internet sajta “Veliki rat” u okviru projekta “Europeana kolekcije 1914-1918”, kao i koncert Filharmonije mladih “Borislav Pašćan”.\nNacionalna biblioteka u svom holu u prizemlju organizuje 27. i 28. februara akciju izrade piramide od knjiga koje će kasnije biti poklonjene bibliotekama u Leskovcu i Pirotu.\nCilj svih aktivnosti je da se da dodatni impuls kulturi čitanja i tako afirmiše knjiga kao nezaobilazni segment našeg obrazovanja, kulture i informisanosti, a biblioteke kao bazične ustanove kulture.\nCategoriesVesti TagsDan Narodne biblioteke Srbije, kultura, Miloš Crnjanski, Nacionalni dan knjige, Oko nas, Vesti\nPrevious PostPrevious Koncert Kekko Fornarellia\nNext PostNext Opera “Parsifal“ u Cineplexxu


Postignut dogovor, FBiH ipak ne ostaje bez gasa - BIGportal.ba\n2 Oktobra, 2019 3 Oktobra, 2019 0370\nFederacija BiH ipak neće ostati bez gasa. Rezultat je to višesatnog sastanka predstavnika resornih ministarstava entitetskih vlada i predstavnika dvije firme, “BH gasa” i “Gas prometa” Pale.\nNakon više od sedam sati pregovora, delegacije su uspjele da iznađu rješenje, te će snabdijevanje FBiH gasom biti nastavljeno.\nSastanku su prisustvovali federalni ministar energetike, rudarstva i industrije Nermin Džindić, direktor Gas prometa Milomir Draganić, direktor BH-Gasa Jasmin Salkić, te pomoćnik ministra energetike Republike Srpske Milenko Totorović.\nPodsjećamo, zbog isteka ugovora sa “Srbijagasom” i “Gas prometom” iz Pala, u zvorničkom postrojenju kompanije “Gas promet” zavrnut je ventil koji napaja ovim energentom Federaciju BiH i Istočno Sarajevo.\nInače, Vlada FBiH i “BH gas” nisu željele potpisati ugovor jer je on sastavljen kao da ga potpisuju dvije države, a ne dva entiteta, što u FBiH ne žele da prihvate.\nBudućnost neuspješna u Malagi, Breša iznenadila UNIKS\nKanjas: Tri boda u Ligi šampiona su ono što je važno


RTS :: Klan\nRTS 2 Klan\nsubota, 27. jul 2019, 20:05\nNajgledaniji argentinski film svih vremena donosi istinitu priču o porodici Pučio. Radnja se dešava u Argentini početkom 80-tih godina. (El Clan, 2015)\nIza fasade tipične bogate porodice krije se izopačeni klan kome je kidnapovanje način života. Počeli su koristeći metode diktatorske vojne hunte za likvidaciju protivnika i nastavili posle svrgavanja hunte, privatizovali ubistva i pretvorili u biznis.\nGlava porodice Pučio, Arkimedes, upravlja i planira operacije. Najmlađi sin Alehandro, zvezda ragbija u nacionalnom timu, popušta pred očevim željama i identifikuje potencijalne kandidate za kidnapovanje. Njegova popularnost ga štiti od svake sumnje. Više ili manje svi članovi porodice su saučesnici u zlodelima i uživaju dobrobit od iznuđenih otkupnina koje plaćaju porodice otetih. Ali klan nikada ne izvršava svoj deo nagodbe...\nFilm je portret argentinskog društva 80-tih godina prošlog veka, ali se obračunava i sa današnjim društvom u kome vlada dvostruki moral i licemerje. Kada su stvarni zločinci raskrinkani, ljudi su govorili da su verovatno nevini, jer ljudi njihovog društvenog statusa ne čine takve zločine.\nUloge: Giljermo Franćela, Pietr Lancani, Lili Popovič, Stefanija Koesl...


Jun je mesec LBGTQ ponosa - promocija ravnopravnosti, dostojanstva i veće vidljivosti gej, biseksualnih i transseksualnih osoba kao socijalne grupe, nasuprot tendencijama da se posrame i budu žigosani u društvu\nAmerički potrošači primijetili su da je više korporacija u posljednje vrijeme usvojilo znak duge - simbol LGBTQ.\nPrimjetno je da su i neki brendovi koji su u principu najviše namijenjeni djeci počeli da upućuju inkluzivne poruke.\nOvog mjeseca je kompanija LEGO, koja formalno proizvodi igračke za djecu ali je popularna kod ljudi svih generacija, počela da prodaje set Lego kockica u duginim bojama nazvan "Everyone is Awesome" (Svi su sjajni).\n"Želio sam da stvorim model koji simbolizuje inkluzivnost i slavi sve, bez obzira kako se identifikuju ili koga vole", saopštio je dizajner Metju Ešton kada je predstavljen novi set.\nLjudi sa svih strana ideološkog spektra na društvenim medijima su izražavali svoja mišljenja o velikim brendovima i korporacijama koje su podržale ciljeve društvene pravde, kažu stručnjaci za marketing, i ako su kompanije odlučile da učestvuju, to vjerovatno znači da su sigurne i da će ta odluka biti profitabilna.\n"Oni gledaju podatke i razumiju ko su njihovi potrošači", navodi ona.\nĐanćandani takoše ukazuje da je do promjene u marketingu možda djelimično došlo zbog veće raznovrsnosti unutar samih kompanija, gdje zaposleni osjećaju veću slobodu da predlože ideje koje se odnose na pitanja društvene pravde i jednakosti.\nNa primjer, Ešton, dizajner Lego seta "Everyone is Awesome" i potpredsjednik kompanije za dizajn, otvoreno je govorio o svojim problemima dok je rastao kao pripadnik LGBTQ zajednice 1980-ih. Mnogi odrasli kupci su na Twitteru izrazili podršku proizvodu.\nČlanica Predstavničkog doma Pramila Džajapal na Twitteru je objavila spisak brojnih korporacija koje su usvojile verziju svojih logotipa sa dugama ali su donirale političkim kampanjama republikanaca koji su blokirali zakonske prijedloge kojima se zabranjuje diskriminacija na osnovu seksualne orijentacije.\nDok su Džajapal i drugi političari iz američke ljevice skeptični u pogledu podrške nekih korporacija društvenoj pravdi, grupe hrišćana, evanđelista, osudile su popularizaciju "mjeseca ponosa."\nPa ipak, stručnajci za marketing vjeruju da bez obzira na diskusije dva pola političkog spektra, baza potrošača većine tih kompanija će ostati ista, ili veća.\n"Iskazivanje podrške društvenim pitanjima koja su možda polarizujuća na kraju ima pozitivan efekat, uprkos riziku da će se time odbiti potrošači čija su gledišta suprotna onima za koja se zalaže brend", napisala je u emailu Glasu Amerike Monahan.\nVrhovni sud: Poslodavci ne smiju da diskriminišu LGBT radnike


Predsednik SAD nakon napada u školi u Teksasu: Vreme da se reaguje\nIzvor: Radio Slobodna Evropa, 25.Maj.2022, 08:58\nPredsednik Sjedinjenih Američkih Država (SAD) Džo Bajden uputio je hitan poziv na nova ograničenja vatrenog oružja nakon što je naoružani napadač pucao i ubio najmanje 19 dece u osnovnoj školi u Teksasu. Bajden je u utorak uveče govorio iz Bele kuće jedva sat vremena nakon povratka sa petodnevnog putovanja po Aziji koje je bilo praćeno masovnim pucnjavama u SAD, javlja agencija Asošijejted pres (AP). Založio se za akciju za rešavanje nasilja u vezi sa oružjem nakon godina neuspeha i...\nRTS: Bajdenov oštar pogled ka Senatu – zabrana oružja u lavirintu Ustava, zakona i lobija\nBajden: Kada ćemo se već jednom suprotstaviti oružanom lobiju?\nIzvor: VOA, 25.Maj.2022\nPredsednik SAD Džo Bajden pozvao je na uvođenje novih restrikcija na oružje, nakon što je 18-godišnji napadač u osnovnoj školi u Uvaldeu, Teksasu ubio najmanje 19-oro dece i dvoje nastavnika. Policija je saopštila da je i napadač mrtav. Bajden je apelovao da se, posle nekoliko neuspelih pokušaja,...\nBajden najaviio da će posetiti Juvalde „verovatno već ovog vikenda“\nZvaničnici Bele kuće saopštili su danas da će predsednik Sjedinjenih Američkih Država Džo Bajden uskoro posetiti mesto masovne pucnjave u osnovnoj školi u Teksasu.\n25.Maj.2022: Crna Gora\n25.Maj.2022: Radio Slobodna Evropa


KK Spartak Debeljača\nU 11. kolu Prve lige Srbija grupa Vojvodina su u opštinskom derbiju kuglaši Spartaka iz Debeljače pobedili na kuglani u Kovačici Slaviju sa 6:2. Ovo je bio prvi meč starih rivala na renoviranoj kuglani.\nApatin je sa utakmicom manje lider na tabeli\nDebeljača i Kovačica uveličali proslavu Padine\nKuglaši kuglaških klubova „Spartak“ iz Debeljače i „Slavija“ iz Kovačice uveličali su proslavu 55. godina KK „Dolina“ iz Padine.\nNa turniru koji je održan na „Danima Padine“ su učestvovali i rekreativci i registrovani\nPoznati rasporedi u jesenjem delu prvenstva\nPrvenstvo u sezoni 2021/22 u Prvoj ligi Srbije grupa Vojvodina za kuglaše počinje u subotu 11. i nedelju 12. septembra.\nŽelislav Jakab pojačao šampiona a Benjamin Nađ Slaviju\nJedan od najboljih mladih kuglaša Srbije Želislav Jakab pored Doline igraće u sezoni 2021/22 na dvojnu registraciju i za šampiona države – KK „Beograd“, najuspešniji klub u Srbiji u ovom veku.\nU letnjem prelaznom roku je Benjamin Nađ iz Spartaka\nRezulati 17. kola Prve lige Srbije grupa Vojvodina\nKolo pre kraja prvenstva su kuglaši Korduna iz Kljajićeva obezbedili šampionsku titulu i ulazak u Super ligu Srbije.\nPrvenstvena kuglaška utakmica Prve vojvođanske lige Srem – Dolina nije odigrana zbog bolesti domaćih kuglaša. Dolina je deveta sa 17 bodova\nKuglaši uspešni, kuglašice izgubile\nOdigrano je 15. kolo Prve lige Srbije grupa Vojvodina za kuglaše. Slavija iz Kovačice je u Zrenjaninu savladala Banat sa 6:2, dok je Spartak u Debeljači pobedio Jadran\nOdigran prvi istorijski prvenstveni derbi i u Padini\nU 14. kolu Prve lige Srbije grupa Vojvodina za kuglaše je Dunav iz Bačke Palanke savladao Spartak iz Debeljače sa 5:3 a Slavija je u Kovačici pobedila Vojvodinu iz Bačkog Gradišta sa 6:2.\nU 13. kolu Prve lige Srbije grupa Vojvodina za kuglaše je Kordun iz Kljajićeva savladao Slaviju iz Kovačice 7:1,\nMedalje za kuglaše Spartaka i kuglašice Slavije\nNa ekipnom prvenstvu Srbije za juniore koje je održano u Novom Sadu su kuglaši Spartaka osvojili srebrnu medalju. Crveno-beli su nastupili su sastavu: Karolj Šike,\nU zaostaloj utakmici Prve lige Srbije grupa Vojvodina su kuglaši Spartaka na kuglani u Debeljači pobedili u opštinskom derbiju Slaviju iz Kovačice rezultatom 7:1.\nPoslednjeg vikenda u martu odigrana su nova kuglaška kola: u Kljajićevu je Kordun savladao Spartak iz Debeljače sa 7:1, dok je Slavija izgubila u Kovačici od Vihora iz\nIstorijska pobeda kuglašica Doline\nU 8. kolu Prve lige Srbije grupa Vojvodina kuglašice Doline su izvojevale prvu prvenstvenu pobedu od kada se takmiče u šampionatu.\nTrinaestog i četrnaestog februara su odigrane odložene prvenstvene kuglaške utakmice.\nKuglaši Hajduka iz Kule su kao


Izvor: Radio 021, 26.Feb.2020, 21:12 (ažurirano 02.Apr.2020.)\nZa NLB banku njen prvi čovek Blaž Brodnjak kaže da je jedina međunarodna finansijska grupacija prisutna na svim tržištima bivše Jugoslavije.\nKupovinom nešto više od 83 odsto akcija beogradske Komercijalne banke, NLB banka na ovaj način potvrđuje >> Pročitaj celu vest na sajtu Radio 021 << svoje namere za dalju regionalnu ekspanziju, o kojoj je i neskriveno govorila.\nNe samo da će NLB ojačati svoje pozicije u Srbiji, gde je Komercijalna banka treća banka po snazi, nego će proširiti uticaj u regionu budući da će u paketu preuzeti i podružnice srpske banke u drugim zemljama, pre svega u Crnoj Gori i BiH.\nNa tržištu Srbije NLB banka ima svoju podružnicu - NLB Beograd, koja spada u red manjih banaka.\nČinjenica da je znatno više ponudila novca za Komercijalnu banku od drugih kandidata, očito govori da je NLB banka imala jaku želju da zgrabi priliku koja joj se pružila kroz privatizaciju Komercijalne banke, navodi se u analizi.\nSlovenačka NLB banka kupuje Komercijalnu banku u jako dobrom stanju, zbog čega mnogi u Srbiji žale što će preći u strane ruke (poput guvernerke Narodne banke Srbije Jorgovanke Tabaković, koja je više puta isticala stav protiv ove privatizacije).\nInače, Komercijalna banka je prošle godine ostvarila istorijski rekordan profit od oko 74 miliona evra. Banka drži oko 11 odsto tržišta u Srbiji, a po visini aktive je treća po veličini banka u zemlji, i zapošljava oko 2.700 radnika.\nKupovinom Komercijalne banke NLB će ući u trku za vodeće mesto na tržištu Srbije, gde su po tržišnom udelu najveće banke Banka Inteza i Unikredit Bank Srbija.\nPrema pisanju medija, očekuje se da u narednih nekoliko dana Vlada Srbije prihvati ovaj dogovor, pa se uskoro očejkuje i potpisivanje ugovora o prodaji. Mediji spekulišu da će Komercijalna banka biti prodata po ceni od 450 do 500 miliona evra.


Alexandar Cosmetics BiH - Upotreba sadržaja sa sajta\nAlexandar Cosmetics BiH se trudi da objavi i ažurira sadržinu web sajta i da korisnicima pruži precizne podatke. Ipak, Alexandar Cosmetics BiH ne može da garantuje preciznost ili sveobuhvatnost podataka koji postoje na sajtu. Sav sadržaj i informacije na web sajtu su informativnog karaktera. U pružanju informacija o proizvodima, Alexandar Cosmetics BiH se dijelom oslanja na opis proizvoda koje su napravili proizvođači i treće strane.\nAlexandar Cosmetics BiH se trudi da omogući neprekidan pristup web sajtu, bez obaveza. Navodi se da u svrhe održavanja, sinhronizovanja podataka, postavljanja i svih drugih radnji tehničkog tipa, pristup web sajtu može biti onemogućen. Alexandar Cosmetics BiH nije odgovoran za nemogućnost pristupanja sajtu, niti za posljedice po korisnika koje iz toga mogu proizići.\nLinkovi koji se nalaze na našem web sajtu mogu odvesti korisnika na sajtove različitih saradnika, odnosno samostalnih proizvođača isključivo da bi se olakšao rad. Ako budete koristili ove linkove, napustićete naš web sajt. Alexandar Cosmetics BiH ne kontroliše web sajtove samostalnih proizvođača i firmi i nije odgovoran za bilo koji od ovih linkova, niti njihov sadržaj. Samim tim, ne podržavamo i ne dajemo nikakve izjave o njima, kao ni o bilo kojim informacijama, softveru ili drugim proizvodima ili materijalima koji se tamo nalaze, ili bilo kojim rezultatima koji se mogu dobiti njihovim korišćenjem.\nUPOTREBA SAVJETA KOJI SE NALAZE NA SAJTU\nSvaki korisnik mora imati dozvolu za korišćenje sadržaja sa web sajta, koja nije ekskluzivna i koja je za privatnu upotrebu. U tom smislu, korisniku je zabranjeno da kopira ili reprodukuje sajt u cjelini ili djelimično, putem bilo kog sredstva i u bilo kom formatu, sada i u budućnosti, da prevodi aplikaciju na drugi jezik ili narječje, prilagođava aplikaciju ili da raspolaže sajtom na bilo koji drugi način osim upotrebe koja mu je dozvoljena ovim instrukcijama.


Veće penzije, evo i za koliko - RTV Santos\nVeće penzije, evo i za koliko\nOd 1. oktobra računaju se uvećane penzije zbog ukidanja Zakona o privremenom smanjenju penzija, kaže ministar za rad i zapošljavanje Zoran Đorđević.\nKako je rekao, prve isplate uvećanih penzija počeće od novembra.\nOn je gostujući na TV Pink kazao da se to povećanje penzija kreće od osam do 13,2 odsto za sve penzije. Po njegovim rečima, novi Zakon o penzijsko-invalidskom osiguranju donosi nekoliko važnih izmena, pojednostavljenje procedura, ukidanje obrasca M-4 i omogućavanje pravog beneficiranog radnog staža rudarima.\n„Pored toga, rešen je i problem staža oficira i bivših oficira, koji su (službovali) u drugim republikama SFRJ. Do sada nismo imali podatke o njihovom stažu, pa smo im zaračunavali minimalan staž. Od sada ćemo koristiti podatke o tadašnjem nivou zarada oficira“, rekao je Đorđević i dodao da će se to primeniti i retroaktivno na već postojeće vojne penzionere.\nPrethodno5 sati ostaju bez struje\nSledećePrestolonaslednik ima planove za Zrenjanin


LSV | UDS: Stvorićemo zemlju iz koje mladi neće odlaziti\nBeograd, 27. maj 2020 - Bojan Đurić, jedan od lidera Ujedinjene demokratske Srbije rekao je u Jagodini da je fokus politike UDS stvaranje zemlje iz koje ne moraju da odlaze mladi ljudi.\n- Dobra vest je da iz Srbije ne mora da odlazi ovoliko, posebno mladih ljudi - kaže Bojan Đurić.\nJedan od najvećih problema Srbije je odlazak, posebno mladih ljudi. Istraživanja pokazuju da je taj broj dostigao cifru od 50.000 u prošloj godini. Čak je i Međunarodni Monetarni Fond (MMF) upozorio Vladu Srbije da mora da donese paket mera kako bi se sprečio odliv mozgova\nTokom posete Jagodini, Đurić je u razgovoru sa građanima objasnio da je fokus politike Ujedinjene demokratske Srbije da stvori uslove da najpreduzimljiviji i najtalenovaniji imaju mogućnost da normalno žive i u svojoj zemlji.\n- Fokus politike Ujedinjene demokratske Srbije je stvaranje zemlje u kojoj može da se diše i u kojoj može da se živi. Da najtalentovaniji, da najpreduzimljiviji imaju opciju da normalno mogu da žive i da se razvijaju i u svojoj zemlji - rekao je Đurić.\nNezadovoljni uslovima za život i rad, mladi odlaze u inostranstvo i ostavljaju nezadovoljne privrednike koji teže nego ikada do sada nalaze stručne radnike. Ujedinjena demokratska Srbija će se ozbiljno posvetiti stvaranju uslova da se ovaj trend prekine.


Najzad glas razuma: Fiskalni savet protiv Vučićevog lex specijalisa za švajcarce - Ekonomske Vesti\n19. apr. 2019 19. apr. 2019 Andrija Matić 0 Comments\nKorišćenje budžetskih sredstava za rešavanje problema sa kreditima indeksiranim u švajcarskim francima nije opravdano, ocenio je Fiskalni savet Srbije.\nPredloženi Zakon o konverziji stambenih kredita indeksiranih u švajcarskim francima predvidja znatna izdvajanja iz budžeta u iznosu od oko 10 milijardi dinara – što smatramo neosnovanim, navodi se u mišljenju Fiskalnog saveta.\nTo telo upozorava da Zakon predstavlja presedan koji nosi fiskalne rizike jer se odnosi samo na grupu od manje od 17.000 dužnika, koji još nisu otplatili svoja dugovanja bankama u švajcarskim francima, a ne na sve dužnike, njih 22.000.\nTako bi, upozorava Fiskalni savet, moglo doći do novih zahteva za budžetskim sredstvima prilikom obeštećenja gradjana, koji su svoje kredite u švajcarskim francima već otplatili ili ih konvertovali u evre u skladu s predjašnjim preporukama NBS.\nTakodje, ukazuje dalje Fiskalni savet, korišćenje budžetskih sredstava za rešavanje sporova izmedju privatnih banaka i njihovih dužnika nagoveštava mogućnost da se i ubuduće novac svih poreskih obveznika troši na sporove u kojima su obe ugovorne strane iz privatnog sektora.\nFiskalni savet podvlači da Pravno shvatanje Vrhovnog kasacionog suda ni na koji način ne podrazumeva uključivanje javnih sredstava u rešavanje problema kredita indeksiranih u švajcarskim francima.\nFiskalni savet smatra da bi problem trebalo rešavati bez neposrednih budžetskih troškova, na sličan način kao u prethodnim slučajevima, u kojima su sudovi proglasili bankarsku praksu nezakonitom, a NBS svojim preporukama i smernicama iz 2013. i 2015. godine obezbedila da se sudske presude automatski primene.\n← Zabrana filma odozdo: Balkanska medja i (rusko) Bratstvom?\nDržave sa solidnim budžetima moraju više da investiraju →


Njemačka vlada nastavlja finansirati ICMP\nDonacija će pomoći ICMP-ev Odjel za forenzičke nauke i označava nastavak podrške njemačke vlade ICMP-ijevim naporima na DNK-identifikaciji. Njemačka podržava ICMP-ove aktivnosti na Zapadnom Balkanu, Iraku i Kolumbiji od 2001. godine sa ukupnim doprinosima od 3,9 miliona eura, kao i doprinosima kroz grantove Evropske unije ICMP-u.\n„Sa zadovoljstvom nastavljamo finansirati ICMP-ijeve aktivnosti. ICMP-jeva naučna i stručna pomoć bosanskohercegovačkim vlastima u rješavanju problema nestalih u oružanim konfliktima tokom 90-ih godina je izuzetno važna. Njemačka smatra da je nepristrasni proces koji je ICMP započeo u ovoj zemlji značajan za proces istine i pomirenja u cijelom regionu“, kazala je Ulrike Knotz, ambasadorica Njemačke u BiH.\n„ICMP je svojim radom pomogao u ekshumacijama stotina masovnih grobnica i obezbijedio hiljade tačnih DNK-identifikacija nestalih osoba. Nadamo se da smo doprinijeli tome da članovi porodica pronađu smiraj, i da smo pomogli u stvaranju uslova za traženje nestalih bez obzira na njihovu nacionalnost. Ništa od ovog ne bi bilo moguće bez financijske, moralne i političke pomoći Vlade Njemačke i naših drugih donatora, kojima smo vrlo zahvalni“, rekla je Kathryne Bomberger, generalna direktorica ICMP-a, tokom ceremonije potpisivanja.\nOsim pružanja stručne pomoći u procesu identifikacije, ICMP je suosnivač Instituta za nestale osobe BiH. Također, ICMP pomaže uspostavu pravde u periodu tranzicije, obezbjeđuje pravnu podršku i pomaže razvoju mreža organizacija civilnog sektora koje se zalažu za istinu, pravdu i za prava članova porodica nestalih.\nOd novembra 2001. godine ICMP koristi analizu DNK kao prvi korak u identifikaciji velikih brojeva osoba nestalih tokom oružanih sukoba. Vezano za Zapadni Balkan, ICMP ima informacije o 89.213 srodnika koji su ICMP-u prijavili 29.123 nestalih osoba. ICMP je analizirao 36.200 uzoraka kosti uzetih sa posmrtnih ostataka iz grobnica. Poredeći DNK-profile iz krvi i iz uzoraka kostiju, ICMP je pomogao u identifikaciji 16.362 osobe nestale u oružanim sukobima, od čega 13.663 u Bosni i Hercegovini.


Predavanje o ponašanju u vanrednim situacijama\nU saradnji opštine Gornji Milanovac i Ministarstva unutrašnjih poslova - Sektor za vanredne situacije, u osnovnim školama organizovana je obuka i podeljeni su priručnici za ponašanje u vanrednim situacijama.\nU poslednjih 30 godina, višestruko je povećan broj katastrofa u svetu, kao i razarajući efekat koje imaju na društvo i okolinu. Posledice katastrofa mogu se značajno umanjiti ako su ljudi dobro informisani i upoznati sa načinom prevencije katastrofa.\nPredsednik opštine Gornji Milanovac posetio je OŠ „Momčilo Nastasijević“, gde je prisustvovao predavanju o vanrednim situacijama za zaposlene, nakon čega je učenicima podelio „Porodični priručnik za ponašanje u vanrednim situacijama“.\nPredavanje o vanrednim situacijama održali su predstavnici Nacionalnog trening centra Ministarstva unutrašnjih poslova i predstavnici Sektora za vanredne situacije iz Čačka, a prisustvovao je i načelnik Štaba za vanredne situacije opštine Gornji Milanovac Milorad Dimitrijević.\n„Ulaganje u prevenciju zaštite od nepogoda je ono na čemu intenzivno radimo. Jedan od glavnih elemenata prevencije je upoznavanje najmlađih sa vanrednim situacijama, kako ih preduprediti i kako reagovati ako nastupe. U 2017. godini oko četiri miliona dinara uloženo je u sisteme za uzbunjivanje, a u budžetu za narednu godinu ćemo takođe uložiti velika sredstva. Zahvaljujemo se Nacionalnom trening centru Ministarstva unutrašnjih poslova i Sektoru za vanredne situacije, koji su nam još u februaru na komandno-simulacionoj vežbi predstavili sve rizike i kako da delujemo u vanrednim situacijama. Danas će biti podeljeno 3600 priručnika, od kojih je opština obezbedila 3000, a Sektor za vanredne situacije 600. Više nije pitanje da li će biti nekih nepogda, već kako na njih adekvatno reagovati ako se dogode“, rekao je predsednik opštine Dejan Kovačević.\n„U ovoj školskoj godini smo već imali predavanja o bezbednosti dece na internetu za učenike petog i šestog razreda. U saradnji sa Ministarstvom unutrašnjih poslova planirali smo po osam časova za učenike četvrtog i šestog razreda na temu bezbednosti dece u saobraćaju. Ovo predavanje o vanrednim situacijama je još jedan od elemenata bezbednosti o kojem naši učenici stiču znanja. Nadam se da će se i roditelji upoznati sa sadržajem„Porodičnog priručnika za ponašanje u vanrednim situacijama“, jer će se i kroz razgovor sa roditeljima deca još više zainteresovati za ovu temu“, istakla je direktorka OŠ „Momčilo Nastasijević“ Dragana Nikitović.\nOpština Gornji Milanovac i Ministarstvo unutrašnjih poslova će i u narednom periodu sprovoditi akcije koje doprinose povećanju bezbednosti građana.


Magazin Intermezzo – Stranci vladaju s nama zavađenima\nPotpredsjednik SDA Bakir Izetbegović rekao je nakon otvaranja afere "šema" u Federaciji da tri naroda u BiH treba da prestanu da ratuju između sebe i da sami naprave zemlju samoodrživom.\n"Očito je da smo mi ovdje zavađeni pa zato mogu da vladaju nama. Moramo da prestanemo da ratujemo između sebe. Treba da prestanu napadi i na BiH i na Republiku Srpsku. Sami treba da napravimo ovu zemlju samoodrživom, a onda se OHR-u i strancima treba zahvaliti i pozdraviti se s njima", rekao je Izetbegović za "Glas Srpske".\nŠeme OHR-a o kriminalnoj uvezanosti političke, vjerske i poslovne bošnjačke elite on je nazvao slikovnicama, a ne ozbiljnim izvještajima i dodao da vjeruje da takve sheme postoje za sva tri naroda u BiH.\nIzetbegović smatra da iza OHR-ovih šema stoje i ovdašnji i ljudi iz međunarodne zajednice koji time žele sebi da dignu važnost i cijenu.\n"Tako sebi prave poziciju da su jako potrebni OHR-u, ambasadama, međunarodnoj zajednici i da ih treba dobro platiti. Na osnovu toga oni onda od šefova dobijaju sredstva, pozicije, fondove i saradnike", naveo je on.\nIzetbegović je ocijenio da takvi izvještaji namjerno i smišljeno idu prema svjetskim centrima, Vašingtonu, Briselu i da je onda teško otkloniti tu "fleku" kada uđe u neku bazu podataka.\nSNSD: Pravosuđu BiH ne trebaju stranci\nCCI: Zemljom vladaju nemoral i nerad\nStranci uložili pola milijarde evra u BiH


Nadležni iz Alibunara nude smeštaj kod hranitelja, deca ne žele da se razdvajaju - Izazov\nRadio-televizija Srbije 13. februara 2020. 15:52\nDeci iz Kozjaka posle naše priče od ranog jutra stiže pomoć dobrih ljudi, a predstavnici Pokrajinskih službi za socijalnu politiku razgovarali su sa decom, njihovom majkom i bakom na koji način bi mogli najbolje da im pomognu.\n"Ovo su samo pripremne radnje kako bi mogli da adekvatan način u interesu dece da zbrinemo ovu veliku i hrabru, ali na žalost siromašnu porodicu", kaže Predrag Vuletić, pokrajinski sekretar za socijalnu politiku.\n"Ja sam im pomagala pre šest meseci i ovih poslednjih osam od kad im se majka udala. Dolaze kod mene, hranim ih i dajem šta treba. Brinem koliko mogu i žao mi je što je došlo do ovoga i što ih je majka ostavila", kaže Magdalena Paun, baka napuštene dece.\nPredsednik opštine Alibunar ističe da se oni trude da pomognu ovakvim porodicama i da su do skora finansirali i porodičnog saradnika koji je obilazio i pomagao deci.\n"Zaista dajemo sve od sebe da bi ovakve stvari predupredili, ali to je život i dešavaju se ovakve stvari. Zahvaljujemo se na svima na ovako brzoj reakciji i verujem da je sve to isključivo u korist i dodbrobit dece", navodi predsednik opštine Alibunar Dušan Dakić.\nPokrajinske službe ponudile su deci smeštaj u hraniteljskim porodicama ili u dečijem selu u Sremskoj kamenici, ali ona tu pomoć odbijaju.\nLondon ćutao o Srebrenici: U Beogradu održana tribina u svetlu novih činjenica o…\nLondon ćutao o Srebrenici: U Beogradu održana tribina u svetlu novih…


Zoran Tegeltija političar godine | Radio Gradiška 98,8 MHz\nBiH / DRUŠTVO / Rep.Srpska / VIJESTI\nZoran Tegeltija političar godine\nPredsjedavajući Savjeta ministara Zoran Tegeltija proglašen je za političara godine u izboru “Večernjeg lista”, izdanje za BiH.\nTegeltija je sinoć zahvalio za ovo značajno priznanje i čestitao ostalim dobitnicima koji su pokazali da se i teškim i složenim trenucima u kojima se živi i radi mogu ostvarivati rezultati vrijedni pažnje.\nOn je podsjetio da je Savjet ministara na čijem je čelu formiran godinu dana nakon što su održani opšti izbora, a da je tek nedavno kompletiran.\n“Savjet ministara sam shvatio kao mjesto dogovora i kompromisa u BiH, kao mjesto za rješavanje životnih problema građana i poslovne zajednice. Vođen tom logikom prvih deset dana rada postigli smo dogovor i kompromis o ključnim ekonomskim pitanjima u BiH sa poslovnom zajednicom i premijerima entiteta o najvažnijim stvarima koje treba raditi”, rekao je Tegeltija.\nOn je u obraćanju podsjetio da je Savjet ministara ratifikovao sporazum o izgradnji auto-puta Beograd-Sarajevo između Srbije i BiH, omogućio grantove i kredite za izgradnji Koridora “Pet ce” koji se gradi u Republici Srpskoj, ali i između Zenice i Žepča, kao i na jugu, dok su obezbijeđena sredstva za izgradnju tunela Ivan.\n“Obezbijedili smo sredstva za izgradnju graničnog prelaza u Bratuncu koji će konačno omogućiti da u funkciji bude most `Bratoljub` koji spaja Srbiju i BiH. Odblokirali smo procese evropskih integracija”, podsjetio je Tegeltija.\nOn je ocijenio da će ovu godinu sigurno obilježiti pandemija virusa korona, koja će promijeniti naše živote i ambijent.\n“Uspjeli smo dobiti prvi dio borbe za spašavanje života. Obezbijedili smo nesmetano snabdijevanje robe preko granice, ali i pomoć od 700 miliona evra finansijske podrške BiH. Tako veliki obim finansijske pomoći BiH nikad nije u tako kratkom periodu obezbijedila. Ono što je pred nama i što će biti veoma teško jeste borba sa ekonomskim posljedicama”, ukazao je Tegeltija.\nOn je naglasio da je formirana radna grupa koja će pripremiti jedinstven odgovor BiH na socijalno-ekonomske probleme.\n“Ukoliko budemo uspješni u prevazilaženju ekonomskih i socijalnih problema protiv kovida-19, mjeriće se uspjeh svih nas u BiH. Siguran sam da zajedno moramo da gradimo društvo i radimo kako bi izgradili bogatije, sigurnije i pravednije društvo od onoga u kojem danas živimo”, istakao je predsjedavajući Savjeta ministara, kojem je priznanje sinoć uručio predsjednik Akademije nauka i umjetnosti Republike Srpske Rajko Kuzmanović.\nMinistar zdravlja i socijalne zaštite Republike Srpske Alen Šeranić dobitnik je nagrade “Večernjakov pečat” za ličnost godine, a isto priznanje dobile su i ljekari Darija Kisić Tepavčević iz Srbije i Alenka Markotić iz Hrvatske.\nŠeranić je rekao da priznanje duguje svim zdravstvenim radnicima u Srpskoj, timu u Ministarstvu zdravlja i svojoj porodici.\n“Koristim priliku da zahvalim `Večernjem listu` za priznanje i izrazim nadu da ćemo u budućnosti biti manje u prilici da se susrećemo sa ovakvim situacijama koje smo imali u protekla tri mjeseca”, rekao je Šeranić.\nPrestižna manifestacija, 19. “Večernjakov pečat”, ove godine zbog pandemije virusa korna održana je istovremeno u nekoliko gradova u BiH i regionu.\nPojačan saobraćaj u Gradišci i Vel...\nMinistar Pašalić danas u posjeti G...\nКод 165 особа у Републици Српс...\nU toku javni poziv EU4AGRI\nU saobraćajnoj nezgodi povrije...


Pravila u Evropi se mjenjaju! | Avangarda\nPolitike Evropske unije i izbori za evropski parlament\nPravila u Evropi se mjenjaju!\nNema nikakve sumnje da su za uspjeh desnice u Evropskoj uniji krive birokratizirane političke elite koje godinama nisu uspjele odgovoriti na kritike i nezadovoljstva građana, ali ni na optužbe euroskeptika koje su zadnjih godina postajale sve glasnije. No, s obzirom na sve zajedničke politike koje imaju članice EU, a među kojima su najvažnije one vezane za sigurnost i trgovinske aranžmane, teško da za samu EU može doći do većih poremećaja i nakon zadnjih izbora, a sasvim je drugo pitanje šta će to značiti za Balkan, odnosno pojedine političke elite u državama na Balkanu, gdje pojedinci kao što je Milorad Dodik, već duže otvoreno pokazuju svoje bliske veze s desničarima u Evropi.\n“Nova Evropa je rođena”, poručio je Mateo Salvini, italijanski zamjenik premijera i ministar unutrašnjih poslova Italije, iz sjedišta svoje ultradesničarske Lige nakon objavljivanja izbora za Evropski parlament, uz tvrdnje: “Pravila se mjenjaju u Evropi”! Uz to, Salvini je najavio novu koaliciju, naglašavajući da je u kontaktu sa Marin le Pen (čija je desničarska stranka pobjedila Macronovu evropsku politiku na ovim izborima u Francuskoj), i Nigelom Farageom, glavnim zagovornikom Brexita, te da će pokušati da oformi koaliciju sa njima, a ukoliko uspije u tome, ta ultradesničarska koalicija imala bi 150 zastupnika u Evropskom parlamentu.\nDesničari i populistička politika ostvarili su dosad neviđen uspjeh na izborima za evropski parlament, ali na osnovu dosadašnjih rezultata najjače stranke ipak ostaju Evropska pučka partija (EPP), kao stranka desnog centra (178 mandata, 38 manje nego do sad) i socijalisti, stranka lijevog centra (153 zastupnika, 34 manje nego u prošlom sazivu). Treći su liberali koji zajedno sa zastupnicima s liste francuskog predsjednika Emmanuela Macrona imaju 109 mandata, 40 više nego dosad, a iznenađenje su bili Zeleni koji su dobili 70 mandata, 18 više nego dosad.\nZanimljivo je da je na izbore izašlo više od 51 posto glasača u Evropskoj uniji, što je najviše od prvih izbora 1979. kad je izlaznost iznosila gotovo 62 posto i od tada konstantno padala. Prema sadašnjim rezultatima izbora u 28 zemalja, članica EU, proeuropske stranke zajedno imaju 510 mandata, 20 manje nego u prethodnom sazivu, dok euroskeptične imaju ukupno 235 zastupnika.\nIako je izlaznost glasača najveća u posljednjih 20 godina američka agencija Blumberg piše da je zabrinutost zbog imigracija i bezbjednosti dovela do toga da stranke na čelu sa Mateom Salvinijem u Italiji i francuskom desničarkom Marin le Pen budu među najvećim u Parlamentu EU. A Assosieted press je objavio dan nakon izbora: “Evropljani su se danas probudili u novoj političkoj stvarnosti”, jer je na “izborima izmjenjen politički pejzaž i ultradesničari, liberalne demokrate i ekolozi postaju snage na koje će se ubuduće morati računati”. Stoga ne čudi da partije zelenih u Njemačkoj, Francuskoj, Britaniji i drugim zemljama slave veliki uspeh koji su postigli. Jer, upravo bi Zeleni mogli biti odlučujući faktor, odnosno tas na vagi, za izbor predsjednika Evropke komisije.\nNaime, i uz relativno dobre pojedinačne rezultatima Evropska pučka stranka i socijalisti nemaju većinu kojom bi mogli imenovati predsjednika Evropske komisije. Stoga ne čudi da je Frans Timermans (čije se ime pominjalo kao novog šefa Evropske komisije), lider evropskih socijalista, izjavio: “Ako izgubite izbore, ako izgubite poslanička mesta, morate da budete skromni”, dok je Manfred Veber (bivši šef holanske diplomatije), lider Evropske pučke stranke priznao: “Suočeni smo sa oslabljenim centrom parlamenta EU. Odsad, oni koji žele da imaju jaku EU, moraju da udruže snage.”\nNi Udo Bulman, lider grupe Socijalista i Demokrata (S&D) u Evropskom parlamentu, nije krio zabrinutost priznajući da je konzervativna EPP izgubila političku moć na izborima: “EPP nema rezulate i političku moć da vodi EU i Evropsku komisiju. Orbanizacija EPP nije zaustavljena. EPP ne može da traži, kao svoje pravo, da bude u većini koja će da odlučuje o tome ko će biti novi predsjednik Komisije.” No, najavio je stvaranje nove koalicije koja će se zalagati za “reforme i poboljšanje uslova života i rada za većinu, a ne samo neke u Evropi” i koja bi podržala kandidata socijaldemokrata Fransa Timermansa za predsjednika Evropske komisije.\nZašto je važna Evropska komisija?\nNakon Lisabonskog sporazuma, 13. decembra 2007. godine, Evropskom parlamentu su povećane nadležnosti i dobio je pravo suodlučivanja za donošenje većine zakonodavnih odluka u Evropskoj uniji zajedno sa Evropskim vijećem koje je i dalje najvažnije političko tijelo EU jer ga čine šefovi država ili vlada i predsjednik Evropske komisije, uz prisustvo predstavnika EU za vanjsku i sigurnosnu politiku. Evropsko vijeće je to koje određuje opći pravac EU i ima najvažniju ulogu u usaglašavanju interesa članica EU, posebno principa i smjernica u oblasti zajedničke vanjske i sigurnosne politike, odbrane, koordinacije i ekonomskih politika na nacionalnom i supranacionalnom nivou. Uz to Evropsko vijeće je glavni pokretač najvažnijih političkih inicijativa EU. Međutim, Evropski parlament, kao jedino tijelo Evropske unije koje biraju direktno glasači, građani EU, uz zakonodavnu nadležnost, usvaja i kontrolira provođenje budžeta i nadležan je za imenovanje članova Evropske komisije ali i nadzor nad njenim radom, tako da je itekako važno koga su građani izabrali za Evropski parlament.\nIako kandidata za predsjednika Evropske komisije predlažu nacionalni čelnici koji su u Evropskom vijeću, oni pri tome moraju uzeti u obzir rezultate izbora za Evropski parlament, a da bi kandidat bio izabran mora imati podršku većine u Evropskom parlamentu. Zbog toga ne čudi što se već nagovještava da bi moglo doći do sukoba između Evropskog vijeća i Evropskog parlamenta oko izbora novog i saziva i predsjednika Evropske komisije. S obzirom na sve nadležnosti koje ima Evropska komisija razumljivo je da je to jedno od ključnih pitanja koje se otvorilo nakon izbora za Evropski parlament.\nEvropska komisija politički je neovisno izvršno tijelo EU-a, jedina nadležna za predlaganje zakonodavstva o čijem donošenju onda odlučuju Evropski parlament i Vijeće te kojim se štite interesi EU-a i njegovih građana u pogledu pitanja koja se ne mogu učinkovito riješiti na nacionalnoj razini, i pruža točan uvid u tehničke pojedinosti zahvaljujući savjetovanju sa stručnjacima i javnosti; upravlja politikama i dodjeljuje finansijska sredstva EU (u sklopu toga određuje prioritete potrošnje EU-a zajedno s Vijećem i Parlamentom, izrađuje godišnje proračune koje odobravaju Parlament i Vijeće i nadgleda potrošnju sredstava pod nadzorom Revizorskog suda, provodi zakonodavstvo EU-a, zajedno sa Sudom Europske unije osigurava ispravnu primjenu prava EU-a u svim država članicama); predstavlja EU na međunarodnoj razini (zastupa sve države članice EU-a u međunarodnim tijelima, osobito u područjima trgovinske politike i humanitarne pomoći, pregovara o sklapanju međunarodnih sporazuma u ime EU-a).\nPolitičko vodstvo Komisije čini tim od 28 povjerenika (po jedan iz svake države, članice EU), a na čelu je predsjednik komisije koji sam bira potpredsjednike i povjerenike, a na osnovu prijedloga iz država članica EU-a (kandidate moraju odobriti nacionalni predstavnici u Evropskom vijeću). Procedura podrazumijeva i da svaki kandidat iznosi svoje stavove i odgovara na pitanja zastupnika pred Europskim parlamentom, nakon čega Parlament glasa o hoće li prihvatiti kandidate kao tim, nakon čega ih Evropsko vijeće na kraju imenuje na temelju kvalificirane većine glasova.\nVeliki uspon desnice mogao bi dobiti još više na značaju ukoliko se njima suprotstavljene političke opcije ne budu mogle dogovoriti, a njihov najveći poraz sigurno bi bio ukoliko desničari uspiju nametnuti svog kandidata za predsjednika Evropske komisije. Po nekim analitičarima uspjeh desnice u Evropskoj uniji direktno je povezan s dosadašnjim rezultatima političkih elita, ali i i posljedica nezadovoljstva zbog globalizacije, imigracije, slabljenja nacionalnog identiteta i same Evropske unije. Nema nikakve sumnje da su za uspjeh desnice u Evropskoj uniji krive birokratizirane političke elite koje godinama nisu uspjele odgovoriti na kritike i nezadovoljstva građana, ali ni na optužbe euroskeptika koje su zadnjih godina postajale sve glasnije. No, s obzirom na sve zajedničke politike koje imaju članice EU, a među kojima su najvažnije one vezane za sigurnost i trgovinske aranžmane, teško da za samu EU može doći do većih poremećaja i nakon zadnjih izbora, a sasvim je drugo pitanje šta će to značiti za Balkan, odnosno pojedine političke elite u državama na Balkanu, gdje pojedinci kao što je Milorad Dodik, već duže otvoreno pokazuju svoje bliske veze s desničarima u Evropi.


Ministarstvi finansija: Javni dug Srbije 24,18 milijardi evra - povezane vesti - Naslovi.net\nJavni dug Srbije na kraju juna 71,9 odsto BDP-a\nJavni dug Srbije na kraju juna 2016. godine iznosio je 24,18 milijardi evra, što je 71,9 odsto bruto domaćeg proizvoda (BDP), objavilo je danas Ministarstvo finansija Srbije. U maju je javni dug bio 24,29 milijarde evra, što je 71,7 odsto BDP. Na kraju… »\nDeficit budžeta Srbije 3,9 mlrd RSD\nBudžet Srbije u junu je imao suficit od 7,4 milijardi dinara, dok je deficit budžeta u prvoj polovini godine iznosio 3,9 milijardi dinara. Kako se navodi, deficit budžeta u prvih šest meseci, uključujući i projektne zajmove, iznosio je 15,4… »\nDeficit budžeta Srbije 3,9 milijardi dinara\nBudžet Srbije u junu je imao suficit od 7,4 milijardi dinara, dok je deficit budžeta u prvoj polovini ove godine iznosio 3,9 milijardi dinara, objavilo je danas Ministarstvo finansija. Kako se navodi, deficit budžeta u prvih šest meseci, uključujući… »\nJavni dug Srbije 71,9 odsto BDP-a\nDeficit budžeta Srbije 3,9 milijardi dinara, javni dug 72 odsto BDP\nVečernje novosti 26.07.2016\nBudžet Srbije u junu je imao suficit od 7,4 milijardi dinara, dok je deficit budžeta u prvoj polovini ove godine iznosio 3,9 milijardi dinara. Budžet Srbije u junu je imao suficit od 7,4 milijardi dinara, dok je deficit budžeta u prvoj polovini ove… »\nHot sport pre 1 satjoš 32 povezane\nŠmajhel je pokušao da zaustavi sve, ali Žesusa nije mogao (video)\nMozzart sport pre 33 minutajoš 23 povezane\nN1 Info pre 1 satjoš 16 povezanih


Insajder: Gde su nestale lične karte javnih preduzeća? - Dosta je bilo\nPrenosimo • Privreda\nNa stranici sajta Ministarstva privrede na kojoj su 2013. objavljene lične karte javnih preduzeća danas piše samo “greška – stranica ne postoji”. Baza s ličnim kartama u kojima su se uz finansijske izveštaje i procenu imovine javnih preduzeća nalazile i informacije o kupcima i dobavljačima nisu više javno dostupne.\nJavna i državna preduzeća i dalje uglavnom posluju s gubitkom ili su u ogromnim dugovima, koji su se u nekim slučajevima decenijama gomilali. Istovremeno, i pored zakonske obaveze da tim preduzećima rukovodi profesionalni menadžment, na njihovom čelu su najčešće vršioci dužnosti dovedeni po partijskoj liniji.\nDok sporadične kontrole državnog revizora pokazuju brojne zloupotrebe u javnim i državnim preduzećima, kojima po pravilu rukovode partijski kadrovi, javnost nema praktično nikakav uvid u najveći deo njihovog poslovanja.\nKako nam je rečeno u Ministarstvu privrede, baza s ličnim kartama ukinuta je kada je sajt tog Ministarstva redizajniran. U Ministarstvu napominju da su podaci o radu javnih preduzeća dostupni, odnosno da ih novinari u bilo kom trenutku mogu tražiti. To znači da novinari ili bilo koji građanin mora da zna šta da traži i uglavnom da čeka zakonski rok od 15 dana da dobije informacije koje bi trebalo da budu javne, uvek i svima dostupne.\nObavezu izrade ličnih karti uveo je bivši ministar privrede Saša Radulović 2013. uz obrazloženje da će se njihovim sastavljanjem i redovnim ažuriranjem uvesti kontrola i stati na put zloupotrebama u javnim preduzećima. Radulović je zahtevao da javna i preduzeća u restrukturiranju izrade lične karte s finansijskim izveštajima, popisom i procenom vrednosti imovine, popisom obaveza, kupaca, dobavljača, hipoteka, sudskih sporova. Planirano je da nakon toga javna preduzeća dostavljaju izveštaje na svaka tri meseca.\nDržavna revizorska institucija nema kapaciteta za kontrolu svih javnih preduzeća tokom godine. Međutim, u svim izveštajima o radu onih preduzeća koja su uspeli da kontrolišu uočeno je nepoštovanje zakonskih propisa, posebno Zakona o javnim nabavkama.\nNa osnovu ovih kontrola jasno je da je neophodno uvesti red u poslovanje preduzeća, koja se neretko finansiraju iz budžeta, a koja su po pravilu u ogromnim dugovima i već godinama plen kojim se namiruju interesi političkih partija.\nNovi zakon o javnim preduzećima, usvojen u martu 2016, predviđa da u roku od godinu dana bude raspisan i završen konkurs o izboru direktora javnih preduzeća. Novi zakon je donet, a da Vlada Srbije nije u potpunosti poštovala ni prethodni Zakon o javnim preduzećima, 2012, a koji je takođe predviđao izbor profesionalnog menadžmenta na konkursima.\nOd 19 javnih preduzeća koja je u aprilu analizirala redakcija Insajder.neta, putem konkursa izabrani su direktori u samo tri preduzeća, a u međuvremenu je smenjen jedan od njih, Aleksandar Obradović, direktor Elektroprivrede Srbije, najvećeg javnog preduzeća .\nNa loše poslovanje javnih preduzeća redovno podseća i Fiskalni savet, koji i u svom najnovijem izveštaju konstatuje da su ta preduzeća najveći fiskalni rizik, a da je malo toga urađeno kako bi ona popravila svoje poslovanje.\nJavna preduzeća uglavnom posluju kao gubitaši, a država novcem iz budžeta garantuje za njihove dugove koji od onog trenutka kada preduzeća ne mogu da ih izmire postaju dugovanja svih građana Srbije.\nI pored toga, obaveza izrade ličnih karti kao dobra praksa i instrument u cilju smanjenja zloupotreba i omogućavanja transparentnijeg rada ukinuta je bez ikakvog objašnjenja.\nGodine 2013, pošto su javna i preduzeća u restrukturiranju dostavila lične karte, tadašnji ministar privrede Saša Radulović izjavio je da su one izbacile na videlo nedgovornost, javašluk, pa i kriminal u ovom delu privrednih subjekata. Većina dostavljenih ličnih karti ocenjena je kao nezadovoljavajuća.\nOznakeJavna preduzeća Lične karte\n22. novembra 2016. 14:34\nSaša Radulović za BETA: Kada se opozicija negde pojavi sa štandom, dođe i armija SNS-ovaca koji dižu galamu


Dačić: Nećemo dozvoliti da nas ponižavaju, pored Hrvatske, rezerve je imala i Bugarska\nVučić se večeras obraća javnosti povodom otvaranja poglavlja\n- Ne mogu da verujem da ta moćna EU ne može da utiče na jednu Hrvatsku i na jednu Bugarsku... na Hrvatsku da li će dati ili neće dati saglasnost za određena poglavlja. Razumem opterećenost i frustracije koje Hrvatska ima u odnosu na Srbiju, na uspehe koje Srbija postiže, ali to apsolutno ne doprinosi stabilnosti u regionu - rekao je Dačić.\nDačić je rekao da razume "opterećenost koju Hrvatska ima u odnosu na rezultate koje postiže Srbija", ali je pooručio da to ne doprinosi stabilnosti u regionu.\n- Ako je to Evropska unija, onda mislim da smo mnogo izgubili na kriterijumima - naveo je Dačić.\n- Srbija ima put ka EU, ali neće nikome dozvoliti da je ponižava i vređa - poručio je ministar spoljnih poslova.\n- Srbija ima svoj put ka EU i taj put nas neće nikada oterati da budemo antiruska država - naveo je Dačić.\n(UŽIVO) Šestog dana protesta ispred Skupštine Srbije MANJE GRAĐANA nego prethodnih dana, BLOKIRAN SAOBRAĆAJ, u prvim redovima DESNIČARI\nDanas je šesti dan protesta građana nezadovoljnih političkom i epidemiološkom situacijom u zemlji. Kako javljaju reporteri "Blica" ispred Narodne skupštine u Beogradu ima više stotina građana koji su blokirali saobraćaj u oba pravca.


Aleksandra Samardžić osvojila zlato na Evropskom Univerzitetskom prvenstvu\nNaslovna Berkovići Sport Aleksandra Samardžić osvojila zlato na Evropskom Univerzitetskom prvenstvu\nsubota, 29 jul 2017 20:39\tZoran Šukić\nNa upravo završenom Evropskom Univerzitetskom prvenstvu koje se održava u Coimbri u Portugalu Aleksandra Samardžić još jednom je potvrdila svoju evropsku i svjetsku klasu osvajanjem prvog mjesta, od odnosno zlatne medalje u kategoriji do 70 kg.\nAleksandra je do finalne borbe došla sa tri pobjede nad predstavnicama Francuske i Holandije, a u finalnoj borbi bila je bolja od Poljakinje Ursule Hoffman. Na ovom prvenstvu Aleksandra je predstavljala Univerzitet u Sarajevu i Fakultet političkih nauka Sarajevo čiji je student prve godine.\nOvo je treći vikend za redom da nađi najbolji judisti donose zlatne medalje sa velikih međunarodnih takmičenja.\nToni Miletić i Aleksandra Samardžić sa jednog od najjačih Evropskih kupova za juniore u Paksu donijeli su zlatne medalje, nakon toga sve ljubitelje BH sporta je obradovala Larisa Cerić također sa zlatnom medaljom sa Evropa kupa za seniore u Minsku, a sad i Aleksandra sa velikom zlatnom Evropskom Univerzitetskom medaljom.\nOvo je ujedno peta zlatna medalja za BH judiste sa Evropskih Univerzitetskih Prvenstava (Ibro Miladin i Mitar Mrdić 2011., Larisa Cerić 2013., Harun Sadiković 2016. i Aleksandra 2017.).\nUz Aleksandru su bili predsjednik i selektor bh. tima Branislav Crnogorac i generalni sekretar JSBiH Arijana Jaha.\nOve nedelje 53205\nProšle nedelje 92727\nOvog mjeseca 242489\nProšlog mjeseca 374304


Tači najavio još jedan korak ka okupaciji i Severa Kosova! | Vestinet.rs\nPočetna TEMA DANA\tTači najavio još jedan korak ka okupaciji i Severa Kosova!\nTači najavio još jedan korak ka okupaciji i Severa Kosova!\n„Tači stvara osnov za instaliranje vlasti po volji Prištine u pokušaju da ona zaposedne pozicije na severu uz podršku albanskih bojovnika.\nTaj plan je teorijski zamišljen, ali ne verujem da u praksi može da funkcioniše jer je srpski narod na severu dovoljno dobro organizovan i oslonjen na Srbiju da spreči tako nešto“, uveren je Anđelković.\n„Briselski sporazum je statusno neutralan i može da korespondira samo sa Rezolucijom 1244 po kojoj je Kosovo deo Srbije.\nOvim potezima Albanci pokazuju da nemaju nameru da iskorače iz svoje realnosti i pokušavaju da Srbima nametnu svoju kvazidržavu“, objašnjava on.\n„Vreme je da Srbi napuste kosovski sistem lokalne samouprave i uspostave institucije u skladu sa zakonima Srbije. I da uz podršku Srbije budu spremni da takvo stanje i brane.\nAko Beograd i Srpska lista budu složno delovali, Albanci neće moći ništa da postignu“, naglašava naš sagovornik.\nERDOGAN PORUČIO TRAMPU: Da vi imate bolji sistem od S-400, kupili bi smo od vas ali nemate i zato kupujemo od Rusa!


Zna šta želi: Idealna devojka Milana Vasića ovo bi trebalo da ima - Hello! magazin\nGlumac Milan Vasić, koji tumači lik Maneta u nastavku filma “Zona Zamfirova”, kaže da od kada je snimio novi film devojke su posebno zainteresovane za njega, prilaze mu na ulici, ali da on, ipak, traži pravu. Ne krije da je sve manje devojaka koje se njemu dopadaju jer većina njih je, kako kaže, izveštačena, kako fizički, tako i karakterom.\n– Ne treba meni idealna devojka jer znam da idealno ne postoji. Želim da moja buduća polovina bude fino dete, vaspitano, da ima zdrave roditelje, da je imala detinjstvo i da bude lepa. Da ume da se smeje, da voli da sluša kada neko peva i da je pozitivna. Ne bi trebalo da ima silikone, već da bude prirodna. Upravo onakva osoba koja ne preteruje kada su u pitanju veštačke stvari – objašnjava Vasić za Alo kriterijume koje bi njegova lepša polovina trebalo da ispuni.\nNovi Mane i Zona blistali na premijeri: Film “Vrati se, Zone” oduševio publiku u prepunom Sava centra\nOn priznaje da mu devojke prilaze, ali da još nijedna nije osvojila njegovo srce.\nMilan Vasić o ljubavi i zaljubljivanju: Bilo je lepše pre društvenih mreža\n– Prilaze mi devojke i da žele da se fotografišu sa mnom. Ne mogu da kažem da me ne muvaju, ali svakako žele da ostvarimo neki kontakt. Neke dobacuju u prolazu, neke su smelije, pa mi dobace direktno, ali to sve mora da bude u granicama pristojnog – ističe glumac.\nŠta je šarmantni glumac još otkrio pogledajte klikom na link\nTagovi: milan vasić\nŠeril Fernandez će nakon porođaja u sebe uložiti pravo malo bogatstvo


ERP (Enterprise Resources Planning) softver predstavljaju aplikacije namenjene praćenju svih poslovnih procesa u jednoj kompaniji. U preduzećima u kojima postoje posebni programi za knjigovodstvo, plate, prodaju, magacine, javlja se ogroman problem integracije tih aplikacija, a pogotovo kada su zasnovane na različitim platformama. Dodatni problem predstavlja i njihovo održavanje na duži vremenski period, koje je znatno skuplje.\nPošto su svi procesi u jednom preduzeću međusobno povezani, postoji potreba da i softver koji prati te procese bude integrisan. Upravo je u tome prava snaga ERP sistema koji predstavljaju skup različitih modula između kojih postoji potpuna integrisanost. Pomenuti softver omogućavaju uspostavljanje kontrole nad celokupnim poslovanjem, bolju dostupnost informacija, porast efikasnosti i produktivnosti, brže reagovanje na zahteve tržišta i u krajnjoj instanci povećanje profitabilnosti.\nDrugim rečima: ERP softver integriše odeljenja i funkcije preduzeća u jedinstven program koji se izvršava u jednoj bazi podataka, što predstavlja dragocen korak napred u poboljšanju efikasnosti, jer integracija ubrzava proces poslovanja.


U ovom neobičnom muzeju ne postoje tipične izložbene postavke, već posetioci prelaze iz jedne tematske prostorije u drugu.\nFotografije iz Muzeja osećanja u Njujorku u kojem interaktivne instalacije reaguju na emocije posetilaca. U ovom neobičnom muzeju ne postoje tipične izložbene postavke, već posetioci prelaze iz jedne tematske prostorije u drugu (na fotografiji je "radosna" soba").\nFotografije iz Muzeja osećanja u Njujorku u kojem interaktivne instalacije reaguju na emocije posetilaca. U ovom neobičnom muzeju ne postoje tipične izložbene postavke, već posetioci prelaze iz jedne tematske prostorije u drugu (na fotografiji je "raspoložena" soba").\nFotografije iz Muzeja osećanja u Njujorku u kojem interaktivne instalacije reaguju na emocije posetilaca. U ovom neobičnom muzeju ne postoje tipične izložbene postavke, već posetioci prelaze iz jedne tematske prostorije u drugu (na fotografiji je "okrepljena" soba").\nFotografije iz Muzeja osećanja u Njujorku u kojem interaktivne instalacije reaguju na emocije posetilaca. U ovom neobičnom muzeju ne postoje tipične izložbene postavke, već posetioci prelaze iz jedne tematske prostorije u drugu (na fotografiji je "smirena" soba").\nFotografije iz Muzeja osećanja u Njujorku u kojem interaktivne instalacije reaguju na emocije posetilaca. U ovom neobičnom muzeju ne postoje tipične izložbene postavke, već posetioci prelaze iz jedne tematske prostorije u drugu (na fotografiji je "optimistična" soba").\nFotografije iz Muzeja osećanja u Njujorku u kojem interaktivne instalacije reaguju na emocije posetilaca. U ovom neobičnom muzeju ne postoje tipične izložbene postavke, već posetioci prelaze iz jedne tematske prostorije u drugu.


Skupština Opštine Golubovci sjutra raspravlja o aferi "Koverta" - Vijesti.me\nRAZMOTRIĆE AKTUELNO STANJE\nSkupština Opštine Golubovci sjutra raspravlja o aferi "Koverta"\nNa dnevnom redu zasijedanja će biti samo jedna tačka - Informacija o aktivnostima koje su preduzeli organi opštine u sastavu glavnog grada povodom aktuelnih dešavanja u javnosti, čiji su vinovnici u aferi „Koverta“ aktuelni odbornici i funkcioneri Opštine\n611 pregleda 1 komentar(a)\nSkupština u Golubovcima (arhiva) (Foto: Zoran Đurić)\n14. mart 2019, 17:32 ažurirano 14. mart 2019, 17:32\nOdbornici u Skupštini Opštine Golubovci u okviru Glavnog grada, raspravljaće na sjutrašnjoj sjednici o aferi “Koverat”.\nNa dnevnom redu zasijedanja će biti samo jedna tačka - Informacija o aktivnostima koje su preduzeli organi opštine u sastavu glavnog grada povodom aktuelnih dešavanja u javnosti, čiji su vinovnici u aferi „Koverta“ aktuelni odbornici i funkcioneri Opštine.\nPredlog za sazivanje vanredne sjednice sa predloženim dnevnim redom je 14 opozicionih odbornika u golubovačkom parlamentu, dostavilo 15. marta predsjedniku SO Golubovci Ratku Stijepoviću.\nU predlogu su naveli da traže sazivanje sjednice zbog afere “Koverat” i postojanja opravdane sumnje da su u njoj učestvovali funkcioneri aktuelnog saziva lokalnog parlamenta, kao i bivši i sadašnji funkcioneri Opštine.\n“Imajući u vidu značaj poslednjih dešavanja, koja su u najveći mogući nivo sumnje dovela validnost prethodnih izbornih procesa, a s obzirom na pasivnost lokalne uprave u odnosu na ovu temu, neophodno je da Skupština Opštine u sastavu Glavnog grada Golubovci razmotri aktuelno stanje”, navodi se u obrazloženju predloga, koji je podnijela opozicija.\nAfera “Koverta” izbila je nakon što je objavljen snimak na kojem se vidi kako odbjegli biznismen Duško Knežević u svojoj kući daje bivšem gradonačelniku Podgorice Slavoljubu Stijepoviću koverat, uz objašnjenje da je u njemu 97.500 eura za finansiranje izborne kampanje 2016. godine.\nSpecijalno tužilaštvo je početkom februara osumnjičilo Stijepovića za krivično djelo pranje novca putem pomaganja i saslušalo ga u svojstvu okrivljenog. Saslušano je još dvadesetak aktivista DPS-a iz Zete, kojima je dio spornog novca podijeljen.\nAgencija za sprečavanje korupcije ovaj događaj je tretirala kao prekršaj, te je naloženo DPS-u da vrati u budžet 47.500 eura i odredilo kaznu vladajućoj stranci od 20.000 eura.\nIako joj je izrečena maksimalna kazna od 20.000, jer je u izbornoj kampanji koristila tzv. crne fondove, DPS je imala na raspolaganju i zakonsku mogućnost da na kraju plati samo dvije trećine od tog iznosa, odnosno, nešto više od 13.000 eura.


Prognoza Pentagona za 2035: Evo gde su Rusija i Kina - Sputnjik Srbija\n16:00 19 Februar 2020\n10:36 06.11.2018 (osveženo 10:41 06.11.2018) Preuzmite kraći link\n„Kada govorimo o periodu od 2025. do 2035. godine, orijentir prema kojem procenjujemo svoju sposobnost da vršimo svoje funkcije u tom trenutku, moći ćemo da ostvarimo veće mogućnosti od Kine, a možda i od Rusije, koja teško da će moći da održi nivo na kojem to radi sada. Tamo se smanjuju demografski i ekonomski pokazatelji. I ne mislim da će Rusija predstavljati jednako značajnu pretnju u periodu 2025-2035. godine kao Kina“, rekao je Danford tokom govora na Univerzitetu Djuk.\nDanford smatra da Kina ima veće mogućnosti za povećavanje svog potencijala.\n„Po mom mišljenju, ono što su oni uradili u pogledu povećanja svog vojnog potencijala za poslednjih nekoliko godina, oni će to nastaviti… mislim da u narednih 20-30 godina trebalo posmatrati na Kinu kao na pretnju“, dodao je Danford.\nPentagon je ranije objavio nuklearnu doktrinu SAD u kojoj je veliku pažnju posvetio razvoju ruskih nuklearnih snaga. U dokumentu se navodi da će Vašington nastaviti da ulaže u razvoj nuklearnih bojeva glave male snage i modernizuje elemente „nuklearne trijade“ (interkontinentalne rakete, strateške podmornice i bombarderi).\nIzjave o „ruskoj pretnji“ periodično se čuju od zapadnih političara, najčešće iz baltičkih zemalja i Poljske. Pri tome je Moskva više puta naglašavala da nikada neće napadati nijednu zemlju NATO-a. Prema rečima ruskog ministra spoljnih poslova Sergeja Lavrova, NATO dobro zna da Rusija ne planira nikoga da napada, već jednostavno koristi priliku da bi rasporedio više tehnike i bataljona blizu granica Rusije.\nvojni potencijal, Pentagon, Džozef Danford, Rusija, SAD, Kina


iPlus, kompletno rešenje za štampu | PC Press\n23. septembar 2017. 18. septembar 2017. Miloš Stamenković\nParadigma kancelarije bez papira je stara bar nekih 30 godina, ali papirni trag dokumenata nam je jednostavno neophodan, a razloga za to je više i dobro su nam poznati.\nSvim firmama, manjim ili većim je još uvek neophodan adekvatno rešenje za štampu. Ovu „surovu“ činjenicu je pomenuo i James May, član čuvene trojke koja je činila BBC emisiju Top Gear kroz reči da su prilikom pravljenja svoje produkcijske kuće morali da nabave printer, podese ga i da brinu da li tu ima papira, tonera i tako dalje. Dakle, problem je veoma realan i prisutan, svuda. Male kancelarije od par ljudi mogu to rešiti relativno lako ako im je obim štampe mali, kada sami mogu izborom prostog printing uređaja da zadovolje svoje „papirne potrebe“. Za sve preko toga, postoji mnogo bolje rešenje – iPlus.\nKako iPlus brine o štampi\niPlus je sistem koji svojim korisnicima nudi maksimalno uprošćavanje procedure kreiranja, a posle i održavanja, kompletne infrastrukture vezane za potrebe štampe. Prvi korak u iPlus implementaciji je precizna procena potreba određene firme, od količine štampanog materijala u mesecu, preko vrste štampe, do potrebnog nivoa kvaliteta. Na osnovu ovih procena, predlaže se adekvatna hardverska oprema i prateći softver.\nHardver podrazumeva razne vrste MFP uređaja profilisanih prema potrebama, dok prateći softver omogućava kompletno praćenje „štamparskih“ aktivnosti i uvid u stepen iskorišćenosti uređaja. Ovo praćenje je veoma značajno, iako na prvi pogled možda nije očigledno, jer otvara mogućnost za smanjenje troškova štampe. Kod većih firmi ti troškovi nisu mali, i po procenama su negde oko tri procenata od ukupnog prihoda na godišnjem nivou.\nPored toga, iPlus obezbeđuje osnovne obuke korisnika, potpunu garanciju na sve uređaje i redovno (i vanredno) održavanje. Ovo održavanje podrazumeva i dostavu tonera (na adresu firme) i obezbeđivanje zamenskog uređaja usled eventualnog kvara, čime se maksimalno redukuje „stajanje i čekanje“ posla kada neki štampač otkaže poslušnost.\nUvek je dostupna tehnička podrška koja može pomoći da se neki problem u radu štampača brže reši. Pored očigledne uštede vremena, značajno je da iPlus uvek obezbeđuje originalne tonere što garantuje kvalitet i konstantnost otiska prilikom štampe. Ovim se izbegava neprijatna situacija kada, na primer, za klijenta treba odštampati neku ugovor ili ponudu, a da sve to ne bude „šareno“ usled dotrajalog ili nekvalitetnog tonera.\niPlus, dodatna pažnja\nSve pomenute stvari su deo iPlus Basic paketa i u osnovi su namenjeni za manje kancelarije, koji ne žele da se bave „peripetijama štampe“, a uz to dobijaju povoljniju mogućnost nabavke MFP. Za one koji žele da posvete malo veću pažnju za štamparske aktivnosti u firmi, tu je Standard paket, koji je i preporučeno rešenje kompanije Original koja nudi sve iPlus usluge. Dva glavna proširenja usluga koje nudi Standard paket je mogućnost instalacije pratećeg softvera i drajvera na sve računare na koje korisnik želi, a tu je i kompletna analiza aktivnosti vezanih za štampu uz predlog optimizacije celog procesa. S ovom analizom, otvara se mogućnost da korisnik ostvari značajnije uštede.\nZa veće kompanije i sisteme, tu je iPlus Advanced. Ovaj paket nudi naprednu obuku svih onih koji u firmi korisnika treba da koriste usluge štampe, kao i obuku IT administratora za optimalno korišćenje mrežnih resursa i MFP uređaja. Tu je i poseban softver za održavanje i kontrolu štampe, koji nudi napredne mogućnosti ograničenja svakog računara ili uređaja u mreži po pitanju mogućnosti štampe, kao i praćenje aktivnosti sa svih tih uređaja.\nSve ovo opet otvara dodatne mogućnosti za optimizacije i uštede, jer su analize pokazale da preko 70 procenata kompanija uopšte nema tačan podatak o troškovima štampe i kompletne administracije dokumenata. No, bez obzira na veličinu firme, iPlus kroz svoje pakete nudi povoljnije rešenje štampe za sve. Uz to, korisniku je ostavljena mogućnost da u bilo kom trenutku promeni nivo usluge ili čak da prekine korišćenje ako proceni da je iPlus na bilo koji način neadekvatan potrebama firme, što u realnosti – teško može da se desi.\n← Londonske vlasti neće obnoviti Uber-ovu licencu za rad\nExcel – zaglavlja i podnožja, orijentacija strane →


Uspostavljen jedinstveni registar korisnika prava iz oblasti boračko-invalidske zaštite sa 92.529 imena | Federalno Ministarstvo Boraca i Invalida\nUspostavljen jedinstveni registar korisnika prava iz oblasti boračko-invalidske zaštite sa 92.529 imena\nFederalni ministar za pitanja boraca i invalida odbrambeno-oslobodilačkog rata Salko Bukvarević održao je danas, u sjedištu Vlade FBiH u Sarajevu, sastanak s kantonalnim ministrima za boračka pitanja i predstavnicima boračkih udruženja.\nSastanku i prezentaciji Registra prisustvovali su potpredsjednici Federacije BiH Melika Mahmutbegović i Milan Dunović, premijer Federacije BiH Fadil Novalić i zamjenik premijera i federalni ministar rada i socijalne politike Vesko Drljača.\nMinistar Bukvarević prezentirao je realizovane aktivnosti ovog ministarstva u 2017. godini i programske aktivnosti za 2018. godinu.\nTakođer, prezentiran je Registar korisnika boračko-invalidske zaštite i ministar Bukvarević uručio je pristupne kodove za pristup registru rukovodiocima federalnih i kantonalnih institucija.\nNa konferenciji za novinare, održanoj nakon sastanka, istaknuto je da je Federalno ministarstvo za pitanja boraca i invalida odbrambeno-oslobodilačkog rata izradilo Registar korisnika boračko-invalidske zaštite na kojem je ukupno 92.529 imena.\n- U registru je 92.529 imena koji primaju stalnu mjesečnu naknadu iz federalnog budžeta i svi oni koji su po javnim pozivima dobili neku od novčanih pomoći u 2017. godini, a neke su pomoći unesene od ranije - rekao je Bukvarević.\nIstakao je da je uspostavljen kompletan registar svih tih korisnika koji će biti ažuriran mjesečno.\n- Prvi cilj je da se jasno zna ko je ostvario koja prava i da budu utvrđrno oni koji su u stanju potrebe, a koji nikada ništa nisu dobili - naglasio je Bukvarević. Dodao je da je drugi cilj da registar bude na raspolaganju institucijama BiH i da se može koristiti u rješavanju statusnih pitanja branilaca i njihovih porodica.\nMinistar Bukvarević najavio je da će u februaru ove godine, prvo u Tuzlanskom kantonu, biti prezentiran i Registar boraca.\n- Imam namjeru da prvi kanton bude Tuzlanski, iz kojeg ja dolazim - naglasio je ministar Bukvarević i pojasnio da se radi o kompletnom spisku svih branilaca i članova njihovih porodica koji primaju neku od naknada s federalnog nivoa.\nSvaki korisnik će, kako je naveo ministar, imati svoj obrazac u koji će biti uneseno njegovo učešće i koliko je vremena proveo u Oružanim snagama BiH.\nMinistar za pitanja boraca Unsko-sanskog kantona Dževad Malkoč istakao je da će Registar dobiti pravu vrijednost kada kantoni i općine dostave određene podatke.\nMinistar za pitanja boraca Hercegovačko-neretvanskog kantona Oliver Soldo poručio je da će Registar uveliko olakšati rad kod eventualnih zloupotreba korisnika određenih prava.